text:
ven.
19
juil.
2013
Tariki 7 nyakanga 2013, abaskuti bo muri Groupe Flamme Ardente ikorera mu iseminari nto ya RWESERO bizihije isabukuru y’imyaka icumi iyi groupe imaze ibayeho dore ko mu 2003 aribwo icyari unité y’abaskuti « FLAMME ARDENTE » cyahindutse GROUPE FLAMME ARDENTE kubera ubwiyongere bw’umubare w’abaskuti. Ibi birori byahuriranye n’itangizwa rya Yubile y’imyaka 25 umuryango w’abaskuti umaze ugeze muri uru rugo (1989-2014). Uyu munsi udasanzwe wabimburiwe n’igitambo cya missa cyatuwe na Padiri Augustin HAKIZIMANA, Lièvre Dévoué, Omoniye w’abaskuti muri diyoseze ya Byumba. Yari kumwe kandi n’abasaserdoti bakorera ubutumwa bwabo muri iyi seminari : P. Paul GAHUTU, P. Emile, na P. Augustin. Muri iki gitambo cya missa hanatanzwemo amasezerano ku basskuti bashya 43.
Inyigisho yatanzwe na Padiri Omoniye yagarutse ku masomo matagatifu yazirikanwe ku cyumweru cya 14 mu byumweru bisanzwe by’umwaka wa liturujiya. Yibukije abaseminari ko buri wese ahamagariwe kwita ku butorwe bwe ariko by’umwihariko abaskuti bagahamagarirwa kwita ku nshingano 3 batozwa n’umuryango w’abaskuti arizo : inshingano ku Mana, kuri bagenzi babo ndetse no kuri bo ubwabo. Yanasobanuye ko ubuskuti budatana n’ukwemera nk’uko uwawushinze BADEN POWELL yabivugaga. Padiri yavuze ko nyuma y’ishingwa ry’igiskuti gihuriyemo n’abantu batandukanye kandi bava mu madini n’imico itandukanye mu 1907, umupadiri w’umufaransa Jacques Sévin mu 1920 yatangije igiskuti gatolika (le scoutisme catholique) mu rwego rwo gufasha urubyiruko rw’abakristu guhuza imbuto nziza ruvoma mu giskuti n’indangagaciro za gikristu. Mu gihe umuryango w’abaskuti wari waremewe na Vaticani nk’umuryango w’urubyiruko mu 1913.
Mbere yo gukoresha amasezerano abaskuti bashya 43, Padiri Omoniye yabanje gusobanura iryo sezerano nk’uko ryitwa mu rurimi rw’igifaransa ; PROMESSE : P isobanura guhora witeguye (prêt), R kurangiza inshingano zawe neza (responsable), O kubaha (obéissant), M gukora byose mu rugero (modeste), E guhorana intego n’ubushake (enthousiaste), S guhora wishimye, kubona ibintu mu buryo bwiza (Souriant), S gufasha abandi (serviable), naho E ya nyuma ikavuga kuba intangarugero (examplaire). Yibukije ko nyuma ya promesse umuskuti akomeza gukora kugira ngo umunsi umwe azabone n’ishambagizwa bityo abe umuskuti uhamye kandi ahabwe n’andi mazina y’ubutwari.
Igitambo cya missa gihumuje, ibirori byakomereje kuri rassemblement aho abaskuti bo muri Flamme Ardente bakiriye bakuru babo banyuze muri iyi groupe, komiseri w’abaskuti muri zone ya Rwesero ndetse n’abandi bashyitsi baje kwifatanya nabo. Mu rwego rwo gukomeza gusangira ibyishimo abitabiriye ibirori bakomereje muri salle ya seminari. Mu butumwa bwahatangiwe, Padiri Augustin HAKIZIMANA, Lièvre Dévoué, Omoniye w’abaskuti muri diyoseze ya Byumba yavuze ko muri Yubile y’imyaka 25 igiskuti kigeze muri iyi seminari itangijwe hazakorwamo amahugurwa ku giskuti gikristu ndetse ko no mu isozwa ryayo hazakorwa ingando. Yaboneyeho kumenyesha abaskuti ba Flamme Ardente ko na we ubu ari muri Yubile kuko ari mu batangiranye na cyo mu 1989. Yasabye Padiri umuyobozi wa seminari ko umuskuti urenze ku mategeko ya seminari yajya ahanwa ubugira kabiri kuko aba arenze ku nshingano ze nk’umuskuti no ku mabwiriza ya seminari. Yanasobanuye ko kuba igiskuti gikunze kuba cyitari ku rutonde rw’imiryango y’agisiyo gatolika ari uko igiskuti gikristu cyitigishijwe cyane. Mu gusoza yasabye abaskuti ko muri iyi Yubile y’imyaka 25 bamenya ko iby’ejo hashize bififitse, iby’uyu munsi bifutamye, bigomba gusobanurwa n’iby’ejo hazaza bigomba kuba bifututse kandi bisobanuye.
Mu ijambo ry’uhagarariye abanyuze muri iyi groupe bari muri unité yitwa ARMA LUCIS, yabasabye guharanira gukora ibyo bashinzwe cyangwa basabwa bityo uburenganzira bwabo bakazabuhabwa. ARMA LUCIS ni unité yashinzwe ku gitekerezo cy’abaskuti barangije muri Flamme mu 2011. Intego zayo ni ugufasha abaskuti banyuze muri iyi groupe kuguma kuba abaskuti nyabo, kudatana ndetse no gufasha no guha urugero barumuna babo bakiri muri Flamme. Uwari ahagarariye ababyeyi muri ibi birori na we yishimiye ubwitange abaskuti bagira aho bari hose.
Mu gutegura uyu munsi hatanzwe ibiganiro ku nsanganyamatsiko « ubuskuti inzira y’itsinzi » ndetse hanabaho umunsi w’imikino (SPORTS DAY) ahakinwe imikino itandukanye nko kurya bombo iri ku kagozi, kwambara vuba (dressing) n’indi. Kuri ubu Flamme Ardente imaze gukora byinshi harimo gufasha abatishoboye batuye hafi ya seminari, gutegura no gukora ingando, kandi ubu yanashinze unité mu rwunge rw’amashuri rwa Rwesero. Abo yareze na bo ntibahwema gushinga igiskuti aho bageze hose ku bw’urukundo n’ibyiza byinshi bagikuyemo.
Muri uyu mwaka groupe Flamme Ardente ifite unité 2 : Ouragan Fracassant na Tempête vivifiante ; zose hamwe zikaba zigizwe na patrouille 9. Umubare w’abaskuti bose hamwe bagera mu ijana.
Aimé Dieudonné NZABAMWITA


c: text/html

text:
Pasitori Nsengimana Vincent de Paul, mu gutanga impanuro ku bizera Imana bose, avuga ko ntakintu nakimwe gikwiriye gutuma ureka kubaha Imana. Impamvu aguhamagarira gukomeza kubaha Imana muri byose, ni uko ariho imigisha yose iri.
Yifashishije ibyanditswe byera, uyu mushumba w’itorero Carmel Holy Temple Nsengimana Vincent de Paul uzwi ku izina rya Pasitori Viva, yagize ati” nugira umwete wo kumvira Uwiteka Imana yawe, nuwo kwitondera amategeko yayo yose, Uwiteka Imana izagusumbisha amahanga yose yo mu isi kandi amahanga yose azamenya ko witiriwe izina ry’Uwiteka agutinye.”
Pasitori Viva, aragusaba ko warushaho kubaha Imana kuko bizatuma amahanga yose agutinya kandi iyo umuntu bamutinya, bamukunda batamukunda ntacyo baba bashobora kumutwara kubera igitinyiro kiba kiri kuri we. Niyo waba uri mubihe bikugoye, wowe komeza wizere Imana kandi rwose ntucogore!
Imana ibahe umugisha.

robotstxt: allowed

filter: keep


text:
ven.
18
févr.
2011
ISOMO RYA MBERE
Mwene Siraki (Sir 17, 1-15)
1Uhoraho yabumbye muntu mu gitaka, kandi ni cyo azamusubizamo. 2Yageneye abantu iminsi n’igihe byo kubaho, kandi abaha ububasha ku biri ku isi byose. 3Yabahaye imbaraga nk’ize, abarema mu ishusho rye. 4Ibinyarnubiri byose yabitegetse kubatinya, kugira ngo bagenge inyoni n’ibisimba byo mu ishyamba. 6Yabahaye ururimi, amaso n’amatwi, ndetse n’umutima wo gutekereza. 7Yabasenderejemo ubumenyi n’ubwenge, abasobanurira ikibi n’icyiza. 8Yashyize urumuri rwe mu mitima yabo, kugira ngo abereke agaciro k’ibiremwa bye, 10bityo bahimbaze izina rye ritagatifu, kandi bamamaze ibikorwa bye by’agatangaza. 11Yabahaye kandi ubumenyi, abagabira n’itegeko ribeshaho. 12Yagiranye na bo isezerano rihoraho, abahishurira amabwiriza ye. 13Amaso yabo yabonye ububengerane bw’ikuzo rye, amatwi yabo yumva ijwi rye ritagereranywa. 14Yarababwiye ati «Mujye mwirinda ubuhemu ubwo ari bwo bwose», kandi buri muntu amuha amategeko yerekeye mugenzi we.15Inzira zabo zihora imbere ye, ntizlgera zihisha amaso ye.
ZABURI (Zab 103 (102),13-14,15-16, 17-18a)
Inyik/ Impuhwe z’Uhoraho zikomerezwa abamutinya.
Uko umubyeyi agirira ibambe abana be,
Ni ko Uhoraho agirira ibambe abamutinya;
koko azi neza icyo twabumbwemo,
Akibuka ko turi umukungugu.
Iminsi y’umuntu ni nk’ibyatsi,
akabumbuka nk’ururabo rwo mu murima;
umuyaga wamuhuhaho akazimira,
akazimira adasize akarari.
Naho impuhwe z’Uhoraho zikomerezwa abamutinya,
kuva iteka kuzageza iteka ryose,
n’ubutabera bwe bugahora ku bana,
no ku buzukuru b’abakomeza Isezerano rye.
IBANGONDIRIMBO RIBANZIRIZA IVANJILI (Mt11,25)
Alleluya Alleluya
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga ry’Ingoma y’ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 10,l3-16)
Muri icyo gihe, 13Yezu bamuzanira abana bato ngo abakoreho, maze abigishwa barabakabukira. 14Yezu abibonye ararakara, maze arababwira ati «Nimureke abana bansange, mwibabuza kuko Ingoma y’Imana ari iy’abameze nka bo. 15Ndababwira ukuri: umuntu wese utazakira Ingoma y’lmana nk’umwana, ntazayinjiramo bibaho.» 16Nuko arabahobera, abasabira umugisha abashyizeho ibiganza.


text:
ven.
25
nov.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 10, 9-18)
Bavandimwe, 9niba wamamarisha umunwa wawe ko Kristu ari Nyagasani, kandi ukemera mu mutima wawe ko Imana yamuzuye mu bapfuye, uzarokorwa. 10Nuko rero, umuntu yemera n’umutima bikamuha ubutungane, yakwamamarisha umunwa bikamuha uburokorwe. 11Kuko Ibyanditswe bivuga ngo «Umwemera wese ntazakozwa isoni. » 12Nta tandukanyirizo rero hagati y’Umuyahudi n’Umugereki : Nyagasani ni umwe kuri bose, akungahaza abamwambaza bose. 13Kuko « umuntu wese uzambaza izina rya Nyagasani, azarokorwa. » 14Bakwiyambaza bate rero Uwo bataremera ? Bakwemera bate se Uwo batarumva ? Bamwumva bate ntawamwamamaje? 15Bamwamamaza bate niba batatumwe ? Nk’uko byanditswe ngo « Mbega ngo biraba byiza ibirenge by’abogeza inkuru nziza !» 16Nyamara si ko bose bumviye Inkuru Nziza. Koko rero Izayi yaravuze ati «Nyagasani, ni nde wemeye inyigisho zacu ?» 17Bityo rero, ukwemera gushingira ku nyigisho, inyigisho na yo ku ijambo rya Kristu. 18Reka nanjye mbaze : mbese ntibumvise ? Barumvise. Ahubwo ndetse ngo « ljwi ryabo ryakwiriye isi yose, n’ijambo ryabo rigera ku mpera z’isi. »
ZABURI (Zab 19 (18), 2-3, 4-5ab)
Inyik/ Ubutumwa bwabo bugera ku mpera z’isi.
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone nta nkuru, nta n’amagambo,
kuko ijwi ryabyo ritumvikana !
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
IVANJILI
IBANGONDIRIMBO RIBANZIRIZA IVANJILI (Yh 1, 40-41)
Alleluya Alleluya.
Andreya wahamagawe bwa mbere,
yabwiye Simoni Petero, umuvandimwe we,
ati « Twabonye Kristu. »
Alleluya.
+ Matayo (Mt 4, 18-22)
18Igihe Yezu yagendaga ku nkombe y’inyanja ya Galileya, abona abavandimwe babiri, Simoni bita Petero na Andereya murumuna we ; bariho baroha inshundura mu nyanja, kuko bari abarobyi. 19Arababwira ati «Nimunkurikire, nzabagira abarobyi b’abantu. » 20Ako kanya basiga aho inshundura zabo, baramukurikira. 21Yigiye imbere, abona abandi bavandimwe babiri, Yakobo mwene Zebedeyi na murumuna we Yohani, bari mu bwato hamwe na se Zebedeyi ; bari ho basana inshundura zabo. Nuko arabahamagara. 22Ako kanya basiga aho ubwato na se, baramukurikira.


text:
Muri iki gihe usanga umuntu acunga umukunzi/umufasha we agiye mu bwogero, aryamye cyangwa arambitse telefoni ye hasi ubundi akihutira kuyifata maze agatangira kureba ibirimo.
Hari n’abapfa ko yamwimye ijambo ry’ibanga aho atangira kumushinja kuba afite ibyo amuhishe.
Urubuga Elcrema rutanga inama mu rukundo ariko ruvuga ko gufata telefoni y’umukunzi wawe atayiguhaye kandi nta kintu kizwi ugiye kurebamo ahubwo ushaka nko kumugenzura ari bibi kubera impamvu zikurikira.
1. Bigaragaza icyizere gike
Kimwe mu bigaragaza ko utizera na gato umukunzi wawe ni uguhora ucunga aho arambitse telefoni ye, yayishyira hasi ugahita utangira kujya mu butumwa bugufi, abo yahamagaye cyangwa yandikiranye nabo ku mbuga nkoranyambaga.
Ese ubundi niba utamwizera kuki wigora ukundana nawe? Guhora ufite amatsiko yo kumenya ibiri muri telefoni ye nta kindi bizagufasha uretse gutuma nawe ubwe agenda areka ku kwizera kandi burya icyizere nicyo gituma urukundo ruramba.
2. Bigusigira agahinda
Indi mpamvu udakwiye kwinjira muri telefoni y’umukunzi cyangwa umufasha wawe utabiherewe uburenganzira ni uko hari ubwo bishobora gutuma usigarana agahinda ndetse ukaba wakwicuza icyo wabikoreye.
Iyo ufashe telefoni y’umukunzi wawe ugasanga ibyo wakekaga ko usangamo nta birimo, usigara wicuza impamvu wangije icyizere wari umufitiye.
Iyo ugize icyo usangamo kandi nabwo usigara wumva ushaka gusaba ibisobanuro ariko na none bishobora kukugora kuko bizagusaba kubanza kwemera ko wamufatiye telefoni nta burenganzira aguhaye.
Iyo wihereranye ibyo wabonye kandi nabwo uhorana agahinda kadashira kandi udafite na kimwe wabihindura.
3. Bishobora kwangiza amakuru y’ibanga
Hari ubwo ushobora gufata telefoni y’umukunzi wawe ugasanga uguye ku makuru arebana n’akazi akora kandi y’ibanga.
Niba akazi akora kamusaba kugira amakuru amwe n’amwe y’ibanga adakwiye kumenywa n’undi utariwe cyangwa abakoresha be, ushobora gutuma bamutakariza icyizere kubera amatsiko yawe.
4. Biba akamenyero
Indi mpamvu udakwiye gufata telefoni y’umukunzi wawe atabanje kubyemera ni uko bigeraho bikakubaho akarande ku buryo igihe utabikoze ubura amahoro.
Iyo bikubayeho karande ushiduka wisenyeye kandi iki gihe no kugira undi ubana nawe birakugora kuko nta cyizere uba ushobora kubagirira kandi nta wishimira kubana n’umuntu utamwizera.
Hari uburyo bwiza ushobora gukoresha igihe wumva ko umukunzi wawe hari ibyo aguhisha ahanini ubishingiye ku kuba iteka iyo hari umuhamagaye ajya kwitabira kure yawe.
Aho gufata telefoni ye atayiguhaye, ushobora kumwegera utuje ubundi ukabimuganirizaho ndetse ukamusaba kukubwiza ukuri.
Niba wumva kandi wifuza kureba muri telefoni y’umukunzi wawe aho gucunga adahari cyangwa arangaye musabe uburenganzira.


text:
Ese birakwiye ko umukirisitu wakoze icyaha ashyirwa inyuma y’itorero ?.
Nk’uko bijya bigaragara mu matorero amwe n’amwe ya gikirisito, umuntu wafashwe cyangwa ushinjwa ibyaha runaka, yabyemera atabyemera, ashyirwa inyuma y’itorero. muri ibyo twavugamo icyaha cy’ubusambanyi, kurwana mu ruhame, kwiba, cyangwa ibindi byaha , mugihe bagusanze bakaguhugura incuro irenze imwe ukananirana, ibi rero ugasanga bitera bamwe kwibaza niba hatarimo gutandukira , bakagira bati ese birakwiye ko umukirisitu wakoze icyaha ajugunywa inyuma y’itorero.
Iyo uganiriye na bamwe mu bayobozi b’aya matorero ,bemeza ko iki gikorwa cyo gushyira aba bayoboke inyuma y’itorero mu gihe bateshutse bifasha cyane , kuko bituma haboneka imyitwarire myiza ( displine) muri rusange, ndetse abantu bakanakomera mu gakiza, ibi kandi ngo bituma habaho kwitwararika mu rwego rwo gutinya guseba mu gihe byagaragara ko itorero ryagushyize hanze, bityo rero bigira umumaro kuko iyo umuntu agiye inyuma , bimuha umwanya wo kugira agahinda k’ibyo yakoze akagira akanyabugabo ko gufata icyemezo cyo gusaba imbabazi Imana ndetse n’abantu iyo nabyo bikenewe.
Gusa ariko n’ubwo hari ababibona gutya hari n’ababona ko gufata icyo cyemezo aba ari uguteshuka ku nshingano za gishumba cyane ko ijambo ry’Imana rivuga ngo bose bakoze ibyaha ntibashyikira ubwiza bw’Imana ( abaroma 3 :23) kubahana rero ngo uba uciye urubanza igihe kitaragera bakaba bavuga ko byari bikwiye ko umushumba arwaza intama yavunitse kugeza ikize .
Ibi kandi bikanavugwa hagendeye ku Ijambo ry’Imana risobanura neza ko na Yesu ubwe yaje gucungura abari bapfuye bazize ibicumurio byabo, ( abefeso 2 :1-2) kandi ko natwe yatuzuye ,twese abari bapfuye tuzize ibyaha n’ibicumuro byacu, ibyo twagenderagamo kera dukurikiza imigenzo y’iy’isi tugakurikiza umwami utegeka ikirere, ariwe mwuka ukorera mu batumvira . kandi natwe twese twahoze muri bo dukurikiza ibyo kamere yaca u yifuza , tugakora ibyo kamere yacu yifuza tugakora ibyo kamere n’imitima yacu byishakira kandi kubwa kavukire yacu twari abo kugirirwa umujinya nk’abandi bose
Iki kibazo rero gikwiye gusobanuka neza abantu bakava mu rujijo cyane ko :
- Hari Igihe wasanga n’Imana ibyemera ko bagushyira inyuma y’Itorero ?
- Hari igihe wasanga kubirwanya ari intege nke z’abifitiye andi marari n’uko twabisonye haruguru ?
- Ikindi kandi biranashoboka ko aba bayobozi b’amatorero bafashe iki cyemezo bahubutse bityo bakaba, barateshutse ku nshingano za gishumba ?
Ernest Rutagungira


text:
ven.
12
août
2011
ISOMO RYA MBERE
Igitabo cya Ruta (Ruta 2, 1-3.8-11; 4,13-17)
2Nawomi yari afite mwene wabo w’umugabo we, wari umukungu ukomeye wo mu muryango wa Elimeleki, akitwa Bowozi. 2Ruta w’Umumowabukazi abwira Nawomi ati «Ndagira ngo njye mu mirima guhumba ingano, inyuma y’umusaruzi uri bunkundire akanyemerera.» Aramusubiza ati « Ngaho genda, mwana wanjye. » 3Nuko aragenda ajya guhumba mu murima inyuma y’abasaruzi. 8Nuko Bowozi abwira Ruta ati « Urumva, mwana wa ? Ntugire ahandi ujya guhumba. Rwose ntuve hano. Ukomeze ukurikire abakozi banjye ; 9umurima basarura ntuwukureho amaso, ubagende inyuma. Nihanangirije bariya basore ngo ntihagire ugushotora, si byo se ? Kandi nugira inyota, ugende hariya hari ibibindi abakozi banjye bavomeyemo maze winywere. » 10Nuko Ruta amupfukama imbere, maze yubama ku butaka aramubwira ati « Ni iki kiguteye kungirira neza utyo, ukanyitaho kandi ndi Umunyamahangakazi ? » 11Bowozi aramusubiza ati « Bambwiye ibyawe, bantekerereza ukuntu wafashe neza nyokobukwe nyuma y’aho umugabo we apfiriye ; bambwira n’ukuntu wasize so na nyoko, ugasiga n’igihugu cyakubyaye, ukemera kujya mu gihugu utari uzi na gato. »
4,13Bowozi acyura Ruta maze amugira umugore we. Uhoraho amuha gusama abyara umuhungu. 14Abagore babwira Nawomi bati « Uhoraho nashimwe, We utagutereranye ngo ubure uzakurengera, ahubwo akaguha umwuzukuru uzaba ikirangirire muri Israheli. 15Azatuma usubirana amagara wahoranye, maze akubere akabando ko mu zabukuru. Uyu mukazana wawe ugukunda ni we umukubyariye : ubu se ntakurutiye abahungu barindwi ? » 16Nawomi aterura umwana amwiyegamiza ku gituza; kuva ubwo aba ari we umwirerera. 17Abagore b’abaturanyi baza kumwita izina bavuga bati « Nawomi yabonye umuhungu !» Nuko bamwita Obedi. Ni we wabyaye Yese, se wa Dawudi.
ZABURI (Zab 128 (127), 1-2, 3,4.5bc)
Inyik/ Nguko uko ahabwa umugisha, umuntu utinya Uhoraho.
Hahirwa umuntu wese utinya Uhoraho,
agakurikira inzira ze !
Uzatungwa n’ibivuye mu maboko yawe,
uzahirwe kandi byose bigutunganire.
Umugore wawe azamera nk’umuzabibu,
warumbukiye mu nzu yawe ;
abana bawe bazamera nk’ingemwe z’imitini,
zikikije ameza yawe.
Nguko uko ahabwa umugisha,
umuntu utinya Uhoraho.
Uzagirira amahirwe muri Yeruzalemu,
iminsi yose y’ubugingo bwawe.
IBANGONDIRIMBO RIBANZIRIZA IVANJILI (Mt 23, 9b.10b)
Alleluya Alleluya.
Mufite Umubyeyi umwe gusa, Imana Data uri mu ijuru.
Mufite Umuyobozi umwe gusa, ari we Kristu.
Alleluya.
IVANJILI
+ Matayo (Mt 23, 1-12)
Muri icyo gihe, 1Yezu abwira rubanda n’abigishwa be ati 2«Abigishamategeko n’Abafarizayi bicaye ku ntebe ya Musa : 3nuko rero nimukore kandi mukurikize icyo bababwira cyose, ariko ntimukigane imigenzereze yabo, kuko bavuga kandi ntibakore. 4Bahambira imitwaro iremereye bakayikorera abantu, ariko bo bakanga kuyikozaho n’urutoki ! 5Muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende. 6Bakunda ibyicaro bya mbere aho batumiwe, n’intebe za mbere mu masengero, 7bagakunda kuramukirizwa ku karubanda no kumva abantu babita ‘Mwigisha’. 8Mwebweho ntimugatume babita ‘Mwigisha’, kuko Umwigisha wanyu ari umwe gusa, mwese mukaba abavandimwe. 9Ku isi ntimukagire uwo mwita Umubyeyi wanyu, kuko mufite Umwe gusa, Imana Data uri mu ijuru. 10Ntimukemere ko babita ‘Abayobozi’, kuko mufite Umuyobozi umwe gusa, ari we Kristu. 11Umukuru muri mwe azabe umugaragu wanyu. 12Uzikuza wese azacishwa bugufi, naho uzicisha bugufi azakuzwa. »


text:
Nk’ uko byari bimaze iminsi bivugwa, Radio Umucyo ikorera i Kigali yateguye igikorwa cyo guhemba bwa mbere mu Rwanda korali yitwaye neza mu mwaka ushize wa 2010, muri gahunda yiswe “Umucyo Gospel Award 2010”.
Ibi byatangiye ari igitekerezo cya nyir’ iyi radio ya gikristo imwe mu zatangiye mbere mu Rwanda ari nawe uyiyobora Maurice.
Ku ikubitiro habanje kwiyandikisha amakorali 30 yo mu madini atandukanye, n’ ubwo kwiyandikisha bitamenyekanye neza kandi bigahabwa umwanya muto, hanyuma hakoreshwa amatora ku buryo bw’ ubutumwa bugufi kuri telefoni igendanwa (SMS) hasigaramo amakorari 15.
Umuyobozi Mukuru wa Radiyo Umucyo, Hakizimana Maurice
Kuri iki Cyumweru tariki ya 26 Werurwe 2011, nibwo habaye umuhango nyir’ izina wo kurushanwa, wabereye kuri Bambino Hotel i Kabuga, witabirwa n’abantu benshi cyane. Mu batoranijwe gutanga amanota(judges) harimo Pastor P., Simon Kabera n’abandi batatu yewe barimo n’umuzungu witwa David umenyereye umuziki cyane dore ko anawigisha.
Ayo makorali uko ari 15 yose yabanje kuririmba mu cyiciro cya mbere hasigaramo 10, gusa abenshi mu bari aho ntibemeranya neza n’abatangaga amanota ku kuvamo kwa korali ya ADEPR Gikondo.
Gusa icyagaragaye ni uko harimo ibintu bitari bimeze neza, cyangwa bitari biri ku murongo harimo gukererwa, akavuyo gakabije muri Salle yewe no kuri Podium rimwe na rimwe ntikahatangwe, kudaha agaciro abahanzi basanzwe baririmba ku giti cyabo dore ko batanatumiwe, n’ abaje bakishyura bakicara aho babonye bamwe bakanahagarara inyuma. Nyuma nibwo abari bayoboye gahunda (MCs) bakiriye abahanzi. Salle ntiyari iteguye neza bigendanye n’ibi birori, aho nko kuri podium Piano yari iteretse ku ntebe.
Korali Iriba yo muri ADEPR Butare iririmba mbere
yo kwegukana umwanya wa mbere
Ikindi cyagaragaye aho ni uko abatangaga amanota badasanzwe bamenyerewe mu bintu by’umuziki w’ amakorali mu Rwanda n’ababikoramo bakaba badafite hanini cyane bahurira n’amakorali. Aha abenshi babivuze bahereye ko nta munyamakuru n’umwe witabajwe muri icyo gice.
Ikindi kibazo gikomeye kurusha ibindi ni ibyuma n’uwari ashinzwe kubigenzura (sonorisation na Dj), byagaragaje imitegurire idakwiranye n’igikorwa nyir’ izina aho ba Mcs bahoraga basaba kubongerera ijwi, byagera ku barririmbyi n’abacuranzi bo bari banakeneye amajwi ko asohoka neza kandi bakiyumva bikaba ibindi.
Akandi gashya ni uko boss wa Radiyo Umucyo yaje kuririmba indirimbo 2, gusa yaba we, Nyamitari na Gahongayire bose bakoze playback umuntu atatekerezaga ko yakorwa mu muhango nk’ uriya, ugereranyije n’agaciro wari ufite mu mateka ya gospel y’u Rwanda.
Abatanga amanota baza kwemeza ko abatsinze ari batanu uhereye hasi uzamuka bimera gutya: 5. Bethel Choir, 4. Jehova Ile (ibarizwa muri ULK), 3. Ijwi ry’Umwami (ADEPR Kacyiru), 2.Asaph Choir (Zion Temple Gatenga), 1. Iriba Choir yo muri ADEPR Butare Ville.
Ikindi cyagararagaye ni uko abantu bari muri Salle batemeye n’umwanya wa 2 wahawe Asaph Choir, abenshi bemeza ko nta ndirimbo yayo yaririmbye ku cyiciro cya 2 ahubwo yakoze ukuramya no guhimbaza mu ndirimbo z’abandi ikanarenza iminota 10 buri korali yagenerwaga.
Ikindi kitavuzweho rumwe n’abantu benshi ni ukuntu nta korali yo muri Kiliziya Gatolika cyangwa abadivantisiti yigeze yitabira aya marushanwa, ahubwo bikamera nk’aho ibi bihembo n’aya marushanwa byari bigenewe gusa amakorali yo muri ADEPR.
Hifujwe ko ubutaha n’abahanzi basanzwe bazatumirwamo hamwe n’abahanzi bo hanze y’u Rwanda. Kamwe mu dushya kabaye ni umuntu wari uhagarariye CNLS wigishije abantu bari aho gukoresha agakingirizo, mu gihe hafi ya bose bari aho abenshi bari abarokore. Gusa nk’ uko babitangaje, ONUSIDA ni umwe mu baterankunga bakomeye ba kiriya gikorwa rero yagombaga nayo gutambutsa ubutumwa bwayo, kabone n’iyo butagendana n’imyumvire y’abari aho cyangwa y’ababiteguye.
Amakorali yose yagaragaje imyambarire mwiza kandi igezweho, gusa abacuranzi benshi bagiye bacurangira amakorali atandukanye ari ba bandi bagaruka, bikaba byerekana ikibazo cy’abacuranzi bashoboye gukora neza kikiri mu Rwanda.
Ubwo twaganiraga na Shukuru Janvier, umwe mu bayobozi b’iyo korali yegukanye umwanya wa mbere igahabwa igikombe kiyongeraho ibindi bihembo byinshi birimo 1.000.000Frw, yadutangarije ko bashima Imana ku byabaye byose kandi bashimira n’abababaye hafi bose.
Hejuru ku ifoto: Korali Iriba yakira ibihembo
Foto: Kanyamibwa
Kanyamibwa Patrick


text:
Kamonyi: Abacukuzi ba mine na kariyeri bibukijwe kirazira mu kazi kabo
Kwirinda gukorera mu kajagari, kwita ku mutekano w’abakozi babo, kugira isuku aho bakorera, kwibutsa abikorera ko kizira gukoresha abana, ni byo Ubuyobozi bw’Akarere bwasabye abacukuzi ba mine na kariyeri mu nama yabahuje kuri uyu wa kane tariki ya 28 Gashyantare 2013, ikaba yabereye mu cyumba cy’inama cy’Akarere ka Kamonyi.
Madamu Uwineza Claudine Umuyobozi w’Akarere Wungirije ushinzwe ubukungu imari n’iterambere, yibukije ko imikorere inoze ariwo musingi w’iterambere haba ku bikorera ndetse (...)
Kwirinda gukorera mu kajagari, kwita ku mutekano w’abakozi babo, kugira isuku aho bakorera, kwibutsa abikorera ko kizira gukoresha abana, ni byo Ubuyobozi bw’Akarere bwasabye abacukuzi ba mine na kariyeri mu nama yabahuje kuri uyu wa kane tariki ya 28 Gashyantare 2013, ikaba yabereye mu cyumba cy’inama cy’Akarere ka Kamonyi.
Madamu Uwineza Claudine Umuyobozi w’Akarere Wungirije ushinzwe ubukungu imari n’iterambere, yibukije ko imikorere inoze ariwo musingi w’iterambere haba ku bikorera ndetse n’igihugu muri rusange. Uyu muyobozi yasobanuye ko kwibutsa aba bacukuzi ibirebana n’imyitwarire mu kazi kabo bigamije kubafasha kubahiriza amabwiriza n’amategeko arebana n’ubucukuzi no kungurana ibitekerezo ku cyateza imbere ubucukuzi mu Karere.
Uwineza yasabye aba bacukuzi b’amabuye y’agaciro kurushaho kumva ko nubwo baba bagamije inyungu batagomba kubangamira ubuzima bw’abo bakoresha, bityo yongera kubasaba kujya buri gihe bashyira abakozi babo mu bwishingizi, kandi bakagira ibikoresho byabugenewe mbere yo gutangira ibikorwa byabo by’ubucukuzi.
Ku ruhande rw’aba bacukuzi, Musabyimana Viateur ukuriye Kompanyi “ESTRA Limited” ikorera mu Murenge wa Rugalika yijeje Ubuyobozi bw’Akarere ko bazakomeza guharanira imikorere myiza kandi bakirinda icyo aricyo cyose cyakurura akajagari mu bikorwa byabo.
Uyu rwiyemezamirimo asanga gukurikiza inama bagiriwe n’ubuyobozi bizabafasha mu kugira ubucukuzi bwunguka ndetse bikazorohereza Akarere mu kwinjiza imisoro n’amahoro yo soko y’iterambere ry’igihugu.
Iyi nama yo kuri uyu wa kane yari yitabiriwe n’abacukuzi ku giti cyabo, amakoperative ndetse na kompanyi z’ubucukuzi bwa mine na kariyeri zose zikorera mu Mirenge itandukanye mu Karere ka Kamonyi ikungahaye ku mabuye y’agaciro na kariyeri.
Faustin Ntakirutimana Ushinzwe Itangazamakuru mu Karere ka Kamonyi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ibyakozwe n’Intumwa 16 : 25 "Ariko mu gicuku Pawulo na Sila barasenga baririmbira Imana, izindi mbohe zirabumva".
Aya ni amakuru y’igitaramo cyo mu nzu y’imbohe.
Hari ibintu nka 4 biranga ubuzima bubi barimo:
1. Akababaro baterwa n’inkoni bari bakubiswe;
2. Akababaro baterwa no gufungwa bazira akarengane (kuzira ijambo ry’Imana);
3. Ubuzima bubi bwo muri Gereza bari barimo;
4. Igicuku cyo mu nzu y’imbohe.
Ibi byose babirenzeho:
Barasenga;
Bahabonera indirimbo zishima Imana;
Bavuga ubutumwa bwiza ku babumva bose!
Nasanze ntaho umukristo atajyana Imana kandi ntaho agera itari. No mu gicuku cyo muri Gereza ihamana n’abayo.
Uri mu gicuku kimeze gute? Igicuku cyawe kikugoye cyaba ari ubukene, ubuzima urimo bukurambiye, bukugoye, uburwayi urimo, ubushomeri umaze iminsi, urushako rubi, icuraburindi ritagira izina, etc.
Urimo gukora iki muri icyo gicuku? Ushobora guhitamo kukiririramo cyangwa kugishimiramo. Wibuke ko icyo ukorera muri icyo gicuku gitanga ubutumwa ku bakumva. Nanone kandi ushobora kuba muri icyo gicuku wenyine cyangwa ukakibanamo n’Imana.
Namenye ko igicuku kibi uko cyaba gisa kose, uko waba ucita kose, kigira irindi zina: Ni Igicuku cy’amashimwe!
Kubera iyo mpamvu, itoze gushima Imana mu bihe byose unyuramo kandi wige kwiringira Imana mu byo ukeneye byose. Ni ryo banga ry’ubukristo.
Mugire igitondo cyiza!
Fidèle MASENGO, Foursquare Gospel Church


text:
Iyo koperative, igizwe n’abahinzi-bororozi 74, isanzwe ariyo rukumbi itanga amafi ku isoko ry’akarere ka Ngororero. Yari isanzwe itangaga toni eshanu z’amafi buri gihembwe ariko ubu ngo nta nubwo ikibona toni imwe.
Abayigize bavuga ko ibiryo bagura bitagitunga amafi yabo. Babwirwa ko go ku isoko nta biryo byujuje intungamubiri z’amafi bihari; nkuko Bajyagahe Donatha abisobanura.
Agira ati “Ubu ntitukibona umusaruro kandi aya mafi yari adutunze. Abayobozi batubwira ko ibiryo byabuze ko ibiri ku isoko bidafite intungamubiri.”
Uyu mugore avuga ko ubu amafi yabo atungwa n’ibiryo bisaguka mungo bakabizana muri ayo mafi.
Mugenzi we witwa Dusabimana Elina uvuga ko ngo ibiryo bagura ku isoko rya Muhanga bidafasha amafi gukura ahubwo ngo bituma agwingira andi agahinduka umukara.
Agira ati “Ahubwo ibyo biryo tubishyiramo amafi agahundura ibara akaba umukara, ntitukibona umusaruro.”
Aba borozi bavuga ko ubundi mu mezi atatu babonaga toni eshanu z’amafi, zifite agaciro ka miliyoni 10Rwf kuko ikilo kimwe cyayo kigura 2000RWf. Icyo gihe buri munyamuryango yabonaga akabakaba ibihumbi 150RWf mu mezi atatu.
Musabyimana Ernest, umukozi ushinzwe ubworozi mu murenge wa Ngororero ntahuza n’abo borozi b’amafi.
Agira ati “Kudindira kwayo byatewe n’abanyamuryango bahora bategereje ubafasha. Mu ntangiriro bafashwaga n’umushinga witwa PAIGLAC aho uhagarariye babura amikoro yo gukomeza kugurira amafi ibiryo byujuje ibisabwa.”
Musabyimana avuga ko ibiryo by’amafi bitabuze ku isoko nkuko abo baturage babivuga. Yemeza ko bihenze ku buryo kubona ibihagije amafi bafite bigoye nubwo atavuga amafaranga bigura. Ahamya ko hari umushinga barimo kuvugana nawo uzafasha abo borozi.


text:
Ingendo zose aba ari kimwe,waba ujyenda n’amaguru,imodoka,igare,indege n’ubundi buryo bwifashishwa n’umugenzi ntarondoye,habamo umunaniro,ibicantege, ibyiza ndetse n’ingorane.
Iyo ujyenda utazi iyo ujya ushobora kuyoba ku buryo bworoshye ariko iyo uzi impamvu uri kugenda ndetse n’aho ujya biragufasha cyane kuko ntuteshuka ngo uve mu nzira wagenderagamo igihe cyose uzi ko ari yo igomba kukugeza aho ugiye kandi ntago ucika intege kuko uba wizeye ko uko byagenda kose uzagera aho ujya. Niba uri mu rugendo rwo gukora ibyiza,ntugacogore ngo ubireke kuko kwihangana bitera kunesha "Twe gucogorera gukora neza, kuko igihe nigisohora tuzasarura nitutagwa isari". Abagalatiya 6:9.
Abantu benshi usanga bibaza bati "ese ko maze imyaka myinshi nemera Yesu Kristo nk’umwami n’umucunguzi w’ubugingo bwanjye ariko nkaba mbona nta ho nari nagera mu buzima bwanjye mukumukorera? Ukibaza uti "ndacyatsindwa mu gukorera Imana,ibyo nifuza gukora byiza mu rugendo rwanjye ndagerageza ariko simbishobore byose . Bikaba byatuma unatekereza uti “ubu ndi Mukristo ki?
Hari ho umuntu uhitamo guhita abivamo, ariko wowe si ko bikwiye kumera ahubwo ukwiye kurushaho gukomera kuko niko bigenda ku muntu uri gukura no gukomera mu gukorera Imana, umwanzuro ntabwo ari ukubivamo! Ndakubwira ukuri ko iyo uba utari gukura mu rugendo wakavuze uti "ndihagije mu bukristu bwanjye maze kugerayo." Ariko kuko ubona ugikeneye kugira aho ugera ni yo mpamvu ubona ko uri gutsindwa. Bibiliya irerekana ko nyuma y’ibyo ukora niba udacogoye uzasarura kandi nta kindi bigusaba uretse kwihangana ntucogore.
Birashoboka ko ushobora kwisanga mu mwanya utari mu nzira watekerezaga,maze satani akabyuririraho kugirango aguce intege ariko ntago ibyo bikwiye kugukura mu nzira kuko Imana nayo ntago ijya iva ku bantu ba yo.Ntugatekereze gusa aho watsindiwe ahubwo ujye utekereza aho wagiye utsindira kuko ntabwo watsinzwe gusa ahubwo hari n’ ibyo wabashije kugeraho.
Imana isezeranya ko izabana nawe ariko ntivuga ko ingorane n’ibindi bikugoye mu rugendo rwawe ko utazahura na byo nkuko ijambo rya yo rivuga riti “Ariko noneho Uwiteka wakuremye wowe Yakobo, kandi akakubumba wowe Isirayeli, aravuga ati "Witinya kuko nagucunguye, naguhamagaye mu izina ryawe uri uwanjye."
Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi bya wo ntibizagufata - Yesaya 43:1-2. Iryo ni isezerano Imana ifitanye nawe ariko ntibikuraho kunyura mu bikomeye, Imana ikavuga ko izaba iri kumwe ntutinye.
Ntugire ubwoba ngo ubivemo cyangwa ngo ucike intege, ahubwo komeza urugendo kuko tuzagororerwa nitutagwa isari


text:
Urwenya-Uko Umusazi Yarokoye Mugenzi we
Uko Umusazi Yarokoye Mugenzi we
Umuntu ufite uburwayi bwo mu mutwe yabonye mugenzi we arohama muri Piscine y’ikigo bari barwariyemo, ahita asimbuka amukuramo.
Nuko bucyeye, umuyobozi w’ikigo aramuhamagaza ati “nagira ngo nkubwire inkuru nziza y’uko tugusezereye ukaba wataha iwawe kuko kuba wibwirije kurokora mugenzi wawe ni uko utakirwaye.” Arongera ati “ariko nari ngufitiye n’indi nkuru ibabaje, twasanze mugenzi wawe
waraye urokoye yapfuye, yimanitse muri douche.” Wa murwayi bari bamaze gusezerera ati “Reka da ntiyimanitse ni njye wahamushyize maze kumurokora kugira ngo yumuke !"
Shyiraho Igitekerezo!
Subscribe to: Post Comments (Atom)


text:
Nyuma w’umwaka imirenge 3 idafite abayobozi barasaba kubahabwa
Ngabo james, umunyamabanga nshingwabikorwa w’akarere Bamwe mu baturage bo mu mirenge ya Bigogwe,Jomba na Karago barasaba guhabwa abanyamabanga nshingwabikorwa nyuma y’umwaka batabafite. Abaturage bavuga More...
Nyabihu: Imirenge 2 yabonye abayobozi bashya
Nyuma y’aho abari abayobozi b’imirenge ya Bigogwe, Jenda na Muringa bahawe imirimo mishya mu karere, kuri ubu imwe mu mirenge bayoboraga yabonye abayobozi bashya. Abayobozi bashya n’ubundi More...
Ngororero: Gushyiraho abashinzwe umutekano mu tugari n’Imidugudu bizafasha kuwurinda
Ubuyobozi bw’akarere ka Ngororero, inzego zishinzwe umutekano muri aka karere hamwe n’abanyamabanga nshingwabikorwa b’imirenge ikagize bemeranyijwe gushyiraho abaturage bashinzwe umutekano ku More...
Kinazi-Huye: Gahunda ya Menya nkumenye izatuma abaturage bagerwaho bitaruhanyije
Ubuyobozi bw’umurenge wa Kinazi ho mu karere ka Huye bwatangije gahunda bise “Menya nkumenyeâ€. Iyi gahunda ijyanye no kugabanya ingo zigize umudugudu mu matsinda ahera ku ngo enye kugeza ku icumi More...
Ruhango: Abarokotse Jenoside barishimira ko imibiri y’ababo igiye gushyingurwa mu cyubahiro
Abaturage bazindukira mu gikorwa cyo gutunganya iyi mibiri Nyuma y’imyaka 20 Jenoside ikorewe abatutsi ibaye, imibiri igera ku bihumbi 60 yari itarashyingurwa mu cyubahiro iri ahantu mu cyobo cyahoze kitwaga More...
KARONGI: FPR yungutse izindi mbaraga
Mu mpera z’icyumweru gishize, umuryango FPR Inkotanyi mu karere ka Karongi wungutse izindi mbaraga ubwo komite nyobozi y’umuryango yatoraga abahagarariye urubyiruko, Batowe n’intore z’umuryango More...
Rwanda | Kirehe: New JADF committee elected
On July 31st 2012, Kirehe district elected a new committee for Joint Action Development Forum (JADF) JADF met with different stakeholders that work in Kirehe and other districts in a meeting to review the development More...
Gicumbi : abaturage bishimiye Laissez-passer nshya
Abaturage bo mu karere ka Gicumbi bishimiye icyangombwa cy’inzira (Laissez-passer) gishya cyasimbuye icyo bari basanzwe bakoresha kuko ngo igishya gitwarika neza. Abakozi b’ikigo gishinzwe abinjira More...


text:
Gushakana kw’abantu bataziranye neza no gukurikira imitungo ngo bikunze guteza amakimbirane mu miryango, iyo abantu babanye bagasanga ibyo bari bakurikiye mu rushako atari byo babonye.
Kuri uyu wa kane tariki 16 Kamena 2016, Bugingo Irené, umuyobozi wungirije wa IRDP yabitangaje nyuma y’uko abayobozi b’inzego zitandukanye mu Karere ka Rwamagana bari bamaze kumurikirwa ibyavuye muri ubwo bushakashatsi.
Yagize ati “Abantu bashakana bataziranye, ababyeyi bataziranye. Mwamara kubana ugasanga hari ibyo mudahuriyeho bigatangira kubateranya. Ikindi hari igihe umuntu ashaka undi akurikiye umutungo, wagerayo ugasanga nta mutungo afite cyangwa washize amakimbirane agatangira.”
Amakimbirane mu miryango ngo agaragara mu bice bitatu, harimo ayo hagati y’ababyeyi bombi, hagati y’ababyeyi n’abana no hagati y’abana ubwabo.
By’umwihariko amakimbirane hagati y’abana n’ababyeyi no hagati y’abana ababyeyi ngo bayagiramo uruhare, kubera gusumbanya abana, nk’uko Habimana Claude wiga muri Lycee du Lac Muhazi abivuga.
Ati “Nk’abana iyo bagiye ku ishuri bamwe ukabaha ibikoresho biruta iby’abandi usanga hajemo amakimbirane hagati y’abana bamwe bibaza impamvu bahawe ibikoresho bike, bakanibaza impamvu umubyeyi abasumbanya bikabyara amakimbirane.”
Bugingo avuga ko hakwiye gushyirwa imbaraga mu mugoroba w’ababyeyi, ibiganiro bihuza abashakanye mu nzego zitandukanye bigahabwa ingufu, ariko by’umwihariko abitegura gushakana bagahabw ainyigisho nyinshi mbere yo kubana kugira ngo iki kibazo gicike.
Umunyamabanga nshingwabikorwa w’Umurenge wa Gahengeri, Mbonyi Samson we avuga ko n’ubwo izo nyigisho n’ibiganiro bikwiye kongerwamo imbaraga ababyeyi bakwiye gutoza abana gukora bakiri bato.
Ati “Ababyeyi bakwiye gutoza abana gukora bakiri bato batazajyana ubunebwe mu rushako, kuko burya n’ubwo urugo rwubakiye ku rukundo inking ya kabiri ni umutungo.”
Ubu bushashatsi bwakorewe turere 11 tw’igihugu, mu bindi byagaragaye nk’ibikunze guteza amakimbirane mu miryango ngo harimo no kuba bamwe mu bashakanye basigaye baraheranwa n’akazi, ku buryo kuzuza inshingano z’ibanze z’urugo binanirana.


text:
Nko mu ma saa 8:00AM z'ijoro(mbese nk'aya masaha ubu) Abarwayi bo mu mutwe babiri barimo biganirira bahuje urugwiro, noneho umwe wari ufite itoroshi arayifata ayimurika mu kirere ku bicu abwira mugenzi we ati "dore ko wigize akagabo ushoboye kurira runo rumuri ugakora ku bicu nahita nkuvaho." ,undi aramwenyura azunguza umutwe ati "ibyo se urabona ari ibintu byo kumbwira koko?, n'ubu mba mbikweretse ikibazo ni uko nagera hagati wowe ukanzimirizaho nkitura hasi nkivunikira".
Subscribe to: Post Comments (Atom)


text:
Iyi ni indi ngingo muri zimwe twavuze ubushize abakristo bo mu matorero atandukanye bakunda kugiranaho amakimbirane. Kimwe nkuko twabivuze ubushize ku byerekeye impano yo kuvuga mu ndimi nshya, aho habonetse uruhande ruvuga ko nta mwanya wazo muri iki gihe cya none, bakongeraho ko zakoreshejwe mu gihe cy’intumwa gusa; kuri iyi ngingo naho hagaragara ibipande bibiri: Abemeza ko bifite ishingiro kuba abantu ubu bagihamagarirwa kuba ba Apotres(Intumwa), n’abatsemba bakavuga ko intumwa nta zindi zabayeho kandi zizabaho uretse ziriya 12 tuzi mw’Isezerano rishya wongeyeho n’intumwa Paulo.
Muri iyi nyandiko nta kindi tugamije uretse ya ntego yacu yo gufasha abantu kumenya ukuri maze uko kuri kubabature, nibarangiza kukumenya bakugendereho. Ndifuza kongeraho hano ijambo riboneka muri “ Ubwoko bwanjye burarimbutse buzize kutamenya ubwenge”. Ni iby’agaciro kumenya. Ukutamenya ukuri Bizana gucumura, kandi mu gihe utagize umwete wo kumenya ntuzitwaza ko utabimenye. Niyo mpamvu numva umukristo aba adakwiye kwicara ngo adamarrare mu gihe hari ingingo runaka yo mw’ijambo ry’Imana ashidikanyaho. Hahirwa Abafite inzara n’inyota byo gukiranuka, kuko ari bo bazahazwa.
Muti rero abavuga ko igihe cy’intumwa bashingira kuki?
Abahamya ko intumwa zigitoranywa bo bashingira he?
Sinagize umwanya cyane wo kuganira n’aba bahamya ko iyo mpano y’ubu Apotre n’ubu Imana ikiyitanga, ariko icyo bamwe bahurizaho ni ukuvuga ko” Ntahagaragara mw’Ijambo havuga ko iyo mpano igihe cyayo cyarangiye.Ijambo ry’Imana ryerekana ko “ Imana yashyize bamwe mw’itorero: Ubwa mbere intumwa, ubwa kabiri abahanuzi,, ubwa gatatu abigisha…Abakor 12:28, Abo kuri uru ruhande rero bagira bati” Ko izi mpano zindi zigaragara muri uyu murongo zikomeza gukora mw’itorero, abantu bahera he bemeza koi iy’Intumwa ariyo yahagaze?” Ijambo ry’Imanaba Efesoibice bine rigira riti:’…Amaze kuzamuka mw’ijuru, ajyana iminyago myinshi, aha abantu impano” Efeso 4:8 hepfo gato ku murongo wa 11 Bibiliya ikomeza ivuga ngo:”Nuko aha bamwe kuba intumwa ze, abandi kuba abahanuzi, n’abandi kuba ababwirizabutumwabwiza, n’abandi kuba abungeri n’abigisha”Efeso 4:11, Aha rero aba bagaragaza ko Iyo mpano Kristo yayitanze amaze kuzamuka mw’ijuru, bitandukanye n’abavuga ko iyo mpano yari iya za ntumwa za Yesu 12 gusa.
Ku rundi ruhande, abavuga ko intumwa zabaye ari ziriya tubona mw’isezerano rishya, ko abitwa ko muri iki gihe ari ababyiyita, bagendera ku ri iyi ngingo: Bavuga ko muri Bibiliya abahamagariwe kuba intumwa, ari Abo Yesu ubwe yihamagariye, hiyongeyeho na Paulo nawe kandi wihamagariwe n’Umwami mu buryo bw’igitangaza. Bavuga rero ko ntarundi rugero babona muri Bibiliya rugaragaza izindi ntumwa. Baribaza bati:” Bishoboka bite ko kuva icyo gihe cyose (Igihe Yesu yatoranyaga intumwa), kugeza iki gihe nta zindi ntumwa Bibiliya ivuga?” bakongera bavuga bati:” Ubu nyuma y’iyo myaka yose nibwo hongeye kuvugwa intumwa?, izo ziturutsehe? “
Nkuko bigaragara
NTIBYOROSHYE!
Wowe uri ku ruhe ruhande, tanga igitekerezo cyawe abantu tubashe gusobanukirwa.
A vos plumes!
MITALI Adolphe
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Nyarugenge: Abanyeshuri basabwe kujya bishyura umutekano cyangwa bakirukanwa
Nyuma y’aho bimaze kugaragara ko abanyeshuri bo muri za kaminuza n’amashuri makuru batuye mu Karere ka Nyarugenge ari bamwe mu batinda kwishyura amafaranga 1,000 y’umutekano, bakorewe umukwabo wo kuyatanga ku ngufu. Mu ijoro ryo kuwa 18 Gashyantare 2013 umunyamakuru wa IGIHE wari mu Kagari ka Kabeza, mu Murenge wa Gitega hakozwe umukwabu umudugudu ku wundi, bashaka abatishyura amafaranga 1000 cy’umutekano ku kwezi.
Mu mudugudu w’Ituze, aho umukwabo wari ukaze, abanyeshuri n’abandi baturage (...)
Nyuma y’aho bimaze kugaragara ko abanyeshuri bo muri za kaminuza n’amashuri makuru batuye mu Karere ka Nyarugenge ari bamwe mu batinda kwishyura amafaranga 1,000 y’umutekano, bakorewe umukwabo wo kuyatanga ku ngufu.
Mu ijoro ryo kuwa 18 Gashyantare 2013 umunyamakuru wa IGIHE wari mu Kagari ka Kabeza, mu Murenge wa Gitega hakozwe umukwabu umudugudu ku wundi, bashaka abatishyura amafaranga 1000 cy’umutekano ku kwezi.
Mu mudugudu w’Ituze, aho umukwabo wari ukaze, abanyeshuri n’abandi baturage basabwaga kwishyura cyangwa bakajya ku irondo; ibibazo byari bibiri “Uratanga amafaranga? Niba ntayo ambara tujyane ku irondo kugeza igihe azayabonera.”
Umwanzuro wo gukora umukwabu ngo wafashwe nyuma y’inama ubuyobozi bw’inzego z’ibanze bwagiranye n’Akarere ka Nyarugenge, nyuma y’uko ngo mu Mirenge imwe n’imwe ikagize abanyerondo bamaze amezi agera kuri atatu badahebwa kubera abaturage batishyura 1,000 cy’umutekano.
Umwe mu banyeshuri wiga mu mwaka wa kabiri muri KIST wafashwe ariko utashatse ko izina rye ritangazwa, yabwiye IGIHE ko atari ukwanga kwishyura ayo mafaranga biterwa no kuba baba batarayabona, nk’igihe kubona buruse byatinze, ati “Uburyo cyakemuka kereka bibaye ngombwa bakatworohereza tukajya dutanga uko tuyabonye, aho kujya baturaza amarondo, ubuse uzajya uba waraye ijoro bucye ujye mu ishuri?”
Abanyeshuri n’abandi bantu batuye mu Mujyi wa Kigali badafite akazi gahamye, ngo ni bamwe mu bantu bivugwa ko bakunze kugorana mu kubahiriza amabwiriza yo kwishyura amafaranga y’ibishingwe n’ay’umutekano.
Umuyobozi w’aka Kagali Kabeza, Nsengiyumva Salomon, yabwiye IGIHE, ko umuturage udafite ubushobozi ajya mu nama y’abaturage agasaba ko bamusonera, ariko uwo bigaragaye ko ari ikigande we ngo arafatwa, akaba yanasabwa kubimukira mu kagari.
Akarere ka Nyarugenge gatuwemo cyane n’abanyeshuri biga muri kaminuza n’amashuri makuru atandukanye nk’Ishuri Rikuru ry’Ikoranabuhanga rya Kigali (KIST), Ishuri ry’itangazamakuru n’itumanaho rya Kaminuza Nkuru y’u Rwanda, Ishuri Rikuru ry’Ubuforomo (KHU), n’ayandi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uko wahindura umusatsi udefirije mo naturel
Hari uba usanzwe ufite umusatsi udefrije ariko ukgera ukumva ukumbuye gutunga umusatsi wa naturel. Icyo gihe biroroshye ko wabikora, kandi wabirambirw aukongera ugasubirana wa musatsi wawe udefirije.
Dore uko bikorwa
1.Karaba mu musatsi udefirije nkuko bisanzwe ukoreshe shampoo na après shampoo
Nyuma yo guraba mu mutwe wureke wiyummutse cyangwa s euhanaguremo na essui main aho gukoresha seche cheveux.
2.Iyo umusatso umaze kumuka ariko uwo hasi utarumuka neza ufta uwo hejuru ukawusiga amavuta ntugezemo hasi kugirango bitazagutera imvuvu
3.Hita uwusuka udututa duto cyane cyangwa se usukemo ibiryamye by’imisatsi gusa
Iyo ubihambuye usanga umusatsi wakomeye umeze nka naturel
Jya ukomeza kuwusukamo ibituta bito uzageraho ukomere.
4.Gusa iyo ukarabyemo urongera ukoroha ariko iyo ushaka guukomeza gutunga naturel urongera ukajya uwusuka kugeza igihe hazatangira kuzirimao repousse
Iyo uwusuka gutyo bituma na repousse zitakubuza gusokoza kuko umusatsi wose uba warambutse utizingiye hasi gusa.
Ngubwo uburwo wakoresha iyo ushaka guhindura umusatsi udefirije mo naturel nyinshi.
Gracieuse Uwadata


text:
Bimwe mu biranga ba Joséphine
Joséphine agira ibanga kandi akunda kwigenga, niyo yaba mu muryango w’abantu benshi akunda kugira igihe cya wenyine cyo kwitekerezaho.
Agaragara nk’udakunda kuvuga kubera ko adapfa kwishora mu bintu kandi adapfa kwizera.
Nubwo adapfa kwizera umuntu ngo amugire inshuti, iyo agukunze akakugirira icyizere muba mubaye inshuti magara.
Joséphine ni uwo kwizerwa, yubahiriza inshingano ze kandi iyo akwemereye ikintu aragikora ntabwo asezerana ibyo atazakora.
Agira umutima woroshye cyane, guseka kwe no kurira kwe biba hafi cyane. Josephine nubwo yitonda hari ubwo agira umujinya w’umuranduranzuzi kandi ntabashe kuwuhisha.
Abantu bamukundira ko ari umuntu uzi gutega amatwi no gusesengura agatanga inama nziza.
Inyuma umubona nk’umuntu uhamye ndetse w’ibigango ariko muri we habamo kutigirira icyizere.
Ni umuntu udapfa kurwaragurika , utihanganira abanebwe kandi ukunda gutembera no kumenyana n’inshuti nshya.
Agira ibanga cyane, ntabwo aba ashaka kugira umuntu abwira ibintu bye.


text:
Yabibasabye ubwo yatangizaga inama nyunguranabitekerezo y’Urugaga rw’ Abakora aka kazi, yabaye kuri uyu wa mbere tariki ya 19 Ukuboza 2016. Iyi nama yigaga ku buryo akazi bakora karushaho gutera imbere
Abagena agaciro k’umutungo utimukanwa, nibo bafite inshingano zo kwemeza agaciro k’umutungo cyane cyane mu gihe cyo kwimurwa (expropriation), kugena agaciro k’ingwate muri banki n’ibindi.
Minisitiri Biruta yabasabye gukora uko bashoboye bakaba abizerwa, bityo bikazatuma bagira uruhare ruhamye mu iterambere ry’igihugu.
Yagize ati “Uru rugaga rurasabwa gutunganya uyu mwuga kugira ngo bakore neza bagire indangagaciro nyazo, babe abanyamwuga kandi bahuze amakuru, icyakozwe n’umwe ntigitandukane cyane n’icy’undi.
Rukwiye kandi kugira amabwiriza atuma n’utandukira indangagaciro z’umwuga afatirwa ibyemezo akabiryozwa”.
Gatsirombo Egide uhagarariye uru rugaga, avuga ko bakomeje kwiyubaka mu kazi bakora, ariko ngo haracyari byinshi byo gukosorwa kugira ngo barusheho gukora neza no gutanga serivisi nziza mu buryo buboneye.
Ati “Itegeko ryo gutanga Ingurane ryasohotse muri 2015, byumvikane ko hari byinshi tugikora. Abantu baracyafite amakuru ku giti cyabo ku biciro biri ku isoko, turashaka kubihuza byose bikava mu rugaga, abantu bakabimenya”.
Gatsirombo avuga kandi ko hakiri imbogamizi y’abantu batarasobanukirwa n’uyu mwuga rimwe na rimwe bigateza impaka.
Ati “Turacyafite urugendo rwo gusobanurira abantu umwuga wacu, kuko umuntu ashobora kubaka inzu akoreshe miriyoni 500, nyamara agaciro kayo katageze kuri miriyoni 200, biragoye kubimwemeza kandi azi ayo yasohoye”.
Urugaga rw’abagena agaciro k’umutungo utimukanwa rugenwa n’itegeko, rukaba rwaragiyeho mu mwaka wa 2010.
kuri ubu abakorera mu gihugu cyose ni 97 abimenyereza aka kazi bagera kuri 60.


text:
umwana arongoye nyina bamukubite amatovu...!
Reka turebe birashoboka ko babana ark amahirwe ni make kd uzagira ikibazo muri mudamu kurusha umusore kuko umusore we azongera ashake ikindi Imana ishobora byose mureke turebe.
nimuhore muhehe! isi igeze kure.nkuyu mutipe koko ubu ni muzima cg baramuroze?yaravangiwe kabisa,ariko birababaje cyan!
Niyirongorere igituba ninkikindi azamucungira idini yihimbiye ntamwana wabivamo
ese mukecuru yaragize imyaka ingana kuriya atarashaka ? cg baratandukanye ? izo nkundo ntazo.mbona aha ariko ntibakazanemo.Imana rwose . Sekibi.yarabateye Mana yanjye.mbega isi . Ngo bazabyara kereka niba yarabeshye.imyakakugira babe abastar !egoko.Isi irikoreye
Imana yaduhaye ubwenge bwo guhitamo ,naho kuvuga ngo ndakora mu muriro izankiza ntabwo ari byo; none se akaga yari arimo maze agatakambira Imana ngo imufashe ni akahe?
yahisemo uriya mugore ni uburenganzira bwe ariko ntimukabishyiramo Imana.Ntukagerageze Uwiteka Imana yawe!!!!!!
Ark c nkubu uyu aba yarabaye bishop ate cga abanyamakuru bibeshye.... ubu c ubutumwa yatanga bwubaka ni ubuhe bavuga ko Imana ifasha uwifashije wabona yishingikirije amasengesho akorana ubwenge buke mumbabarire kuvuga ntya kuko birakabije sinzi impamvu yabikoze neza gusa niba asenga avuge ukuri kuri ku mutima we ndumiwe noneho
Ark c nkubu uyu aba yarabaye bishop ate cga abanyamakuru bibeshye.... ubu c ubutumwa yatanga bwubaka ni ubuhe bavuga ko Imana ifasha uwifashije wabona yishingikirije amasengesho akorana ubwenge buke mumbabarire kuvuga ntya kuko birakabije sinzi impamvu yabikoze neza gusa niba asenga avuge ukuri kuri ku mutima we ndumiwe noneho
Ahubwo ndabona arimwe binyamakuru mukunda byacitse.urabona ukintu bamakoze ubukwe bwiza diii.nta n isoni natewe n amagambo.as long as ntacyaha kibirimo biri.mu mucyo w amategeko n ay Imana njye mbifurije urugo ruhite.kandi iyabakoreye biriya byizs n ibindi byizs kandi byinshi izabibakorera nta kabuza.naho kubyara ese ubundi abantu babyaye bake bakanarera imfubyi nyishi zikeneye umuryango.ubwo ureze umwana afite ukwezi ukamugaburira ukamwambika,ukamwoza aho uwo mwana aba atari uwawe ni he??
umva musore wange ibyo wakoze wabitekerejeho kbsa kdi rurema yabigufashijemo.ngewe ndakurusha umwaka1 ahubwo nkubaze ntamukuruwe afite ngumpuze nawe?abonibo IMANA irikuburiramafich yabo
Icyimana yateranije; Ntihakagire umuntu ugitandukanya. From David in Australia
urugo ruhire
Bavandimwe uyuwe yaravangiwe Imana iravuga ngo nutagira ubwenge nzaguta,none se arongoye uwaciye imbyaro ngo azabyara?abandi nabo ngo Imana niyo itanga kubyara nibyo ariko uyu yaciye imbyaro munda gusa narongore agafaranga bucye kabiri .
Ntarukundo mbonye aha
Ese ikibazo kiri he? ni kangahe abasaza bafite imyaka ikubye 3 abakobwa babashaka kandi abantu bakabishyigikira. Bashobora kubyara cy ntibabyare icyangombwa ni urukundo bifitiye , ko urongora uwo mungana se zikarara zishya? Ese ni ngombwa ko umuntu abyara muri famille haba habuze abababyaye kandi batabashoboye. ushobora no kumushaka agapfa kandi ariwe muto uretse ko ntabimwifurije. Mubareke!
wawww
ibi nibitanganza
kbsa love ninziza , ndamushigikiye ubuzima nibuto , kandi urukundo rujya ahorushatse.
Imana ibafashe murukundo
haaa, icyo ni imibare ntago ari urukundo, numara gufatisha ifaranga rya mukecuru ndabizi uzahita utera ikinyuma, kuba mumagi si ukubara amazu wangu
Ariko Sara we yabonye umwana amaze imyaka ingahe? Lazaro se yabitse amaze kangahe mu muba??? Iyakoze biriyaaaaaa nubu irakyakora. Ndizera ubushobozo no gukorakw, Imana. Ibyo mwavuga byose Imana yo ikomeza ikorera imirimo mubayizera. Twebwe nimpamvu
ki y atumye Umwami Yesu adupfira Umusaraba??? Niko se twari tubikwiriye???? Kyangwase ubwo wasanga natwe Testaments amafaranga??? Mbassabiye ihishurirwa riiva ku Mana kuko kumenya Imana ngo niyo ntango y, Ubwenge.
Mbe ni kubera iki abantu bavuga kubera yari umugore akuze??iyaba ari uwo mugore yarongowe afise 22 nuwo muhungu afise 50?
Iyi nkuru iratangaje pe. Aho abana basigaye bashakana na ba Nyirakuru,Ese buriya nta tegeko rihana urongoye uwo batanganya imyaka mu bukuru nkuko bahana arongoye uwo arusha imyaka mu buto,
oya mwireka gushyigikira amavuti, urukundo se rurihe? ubwo se uwo mukecuru azabyara kweli?, amafaranga yatuma uta umuco ni ayahe?, ubwo se uwo ntangana na nyina wamubyaye kweli?
yooo paster mbifurije urugo ruhire wowe na mukecuru
aha urukundo rurandenze, rurenze ubwenge bwanjye gusa mbifurije hungu nakobwa nimba kwa madamu bizavamo, naho bwana we!...........
Imana ni nziza
Aba ntibazatindana rwose! Izi niza ngo zisenyuka zitaranubakwa!!
Nakomereze aho kuko nita kumambo yabantu azamusenyera kuko urukundo nu rukundo
Nidanje2.tipe iyashakuwobangan.
Arimo kwishakira umugati sha Uyu mwana numunyamugi
Nikise wabona utashoye. Ubuse niba ashoye 2 or 3 millions akabona hejuru imitungo irenze. Twe duseka tuzabona iki Dore ko ari ni church ubu ibukoze
Abagira inkwi barya ibihiye
Rya umwana nako umukecuru ngo akungo gashaje karyoshya imboga jyama
Uyumumwana yarasaze cg? akurikiye agafarangasha kuriya mukecuru ntibisanzwe mukecuru ashakana numwuzukuru we? isi yarangiye pe
Uyumumwana yarasaze cg? akurikiye agafarangasha kuriya mukecuru ntibisanzwe mukecuru ashakana numwuzukuru we? isi yarangiye pe
Birashoboka ko umusore afite ukwizera ko ari Imana yamubwiye ngo ashake uwo mucecuru. Ariko se? I Imana itanga umucecurur inkumi zabuze koko? Nyabuneka ntitukabeshyere Imana.


text:
Abaturage bo mu mudugudu wa Kanembwe mu karere ka Rubavu bahangayikishijwe n’uko mu myaka itandatu bamaze, bapfusha ababo bikabasaba kujya gutira irimbi kandi Leta y’u Rwanda yashyizeho gahunda yo gushyingura mu marimbi rusange azwi.
Hashize imyaka itandatu abatuye muri uyu mudugudu bawimuriwemo bakuwe ku musozi wa Rubavu. Bamwe muri bo babwiye Imvaho Nshya ko ikibazo cyo kutagira irimbi hafi ari imbogamizi ikomeye ku buzima bwabo aho bituma bajya gusaba aho bashyingura mu baturanyi babo.
Mbonigaba Olivier yagize ati « Uretse no kutagira irimbi rusange, nta n’imirima dufite muri uyu mudugudu twakwitabaza mu gihe hari uwo dushaka gushyingura. Nta hepfo nta ruguru y’inzu tugira bidusaba kujya mu bo twahasanze nabo batwinubira.»
Abaturanyi babo nabo bavuga ko bagifite ikibazo cy’aho gushyingura bituma bashyingura mu ngo zabo; bose basaba ko bakemurirwa ikibazo.
Uwampayizina Marie Grace, Umuyobozi w’Akarere wungirije ushinzwe imibereho myiza y’abaturage avuga ko iki kibazo gikomeye akemeza ko ingengo y’imari y’umwaka wa 2016-2017 izabasigira igisubizo kirambye.
Yagize ati « Iki kibazo kirakomeye gusa mu ngengo y’imari y’umwaka utaha tuzareba uko tugishyira mu bigomba gukemurwa mu buryo bwihuse kandi umwaka utaha dufite icyizere ko kizakemuka. »
Ikibazo cy’abatagira aho bashyingura kijyanye n’icy’abandi baturage bo mu akrere ka Rubavu bataka ko batakigira amarimbi kuko aho bari baragenewe nk’irimbi huzura bakagorwa no kwimukira aho batemerewe.
Abaturage b’akagari ka Rugali, mu murenge wa Cyato, mu karere ka Nyamasheke, barashimira cyane Madamu Jeannette Kagame wubakiye abana babo urugo mbonezamikurire, ubu bakaba biga neza amashuri (...)
Ababyeyi, abarezi n’abanyeshuri bo muri TTC Mururu mu karere ka Rusizi, barasaba ko muri uyu mwaka w’amashuri hakorwa ibishoboka byose Laboratwari yabo imaze imyaka 10 yubakwa igatangira kubyazwa (...)
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ndi umukobwa w’imyaka 21, muri jye nabayeho mu kavuyo mbaswe n’inzoga (alcool), mbeshya, nsuzugura, ku buryo n’ababyeyi banjye nta n’umwe wari ukimvuga ; mbese nta muntu nari ncyubaha. Kubera ko nari mfite basaza banjye mu burayi byatumaga numva nsuzuguye agace k’i wacu nabaga mo, ndetse mu mutwe nari nuzuye ubupfapfa bitewe n’inshuti mbi twagendanaga.
Gukizwa kwanjye nti byari byoroshye kuko natekerezaga ko ndamutse nkijijwe naba ntaye umurongo ndetse nkumva ko naba ntakiri inkumi nziza igezweho bitewe n’uko nari umwibone ukabije. Ariko maze kwakira Kristo muri jye numvise byabindi byose ntacyo bimaze cyaruta impano nari mpawe ku buntu ari yo « agakiza ».
Nkimara kuba umukristo, nibwiraga ko ngize ubuzima bwiza ku buryo bukubye nka kabiri ugereranije n’ubwo nabagamo mbere. Numvaga ko kugira inshuti y’umuhungu mudakora imibonano mpuzabitsina (ubusambanyi) nta cyaha kirimo mu gihe nari naramaze kureka bya bindi byose nibwira ko aribyo bizira ku Uwiteka.
Ariko umunsi umwe, Umwami wanjye yaramurikiye anyereka ko ubushuti nk’ubwo butamuhesha icyubahiro dore ko Niyumvishaga ko anzi igice cy’inyuma gusa ahagaragara bityo sintekereze ko abasha no kumenya ibyo nibwira mu mutima wanjye (1 Abakorinto 3 :20).
Ariko ibyo byose nasanze byari ukwibeshya kuko Ijambo rye ritubwira ko abasha kutureba mu mitima akamenya ibyo twibwira byose (Abaroma 8 :27). Ibikorwa byose bikorerwa mu bwihisho utereza ko nta wukureba burya byose Imana iba ibibona uko byakabaye.
Uwiteka yampishuriye ko hari umunsi umwe azaza ibikorerwa mu rwihisho byose bidahesha Imana icyubahiro azaza akabishyira ku mugaragaro (1 Abakorinto 4 :5) . Ntidukwiye kuba muri Kristo no mu isi icyarimwe.
Iyi foto twakoresheje muri iyi nkuru siyo y’uvugwa muri iyi nkuru, ni iyo twifashishije kugirango ugire ishusho y’uko uvugwa yari ameze.
Ubu buhamya tubukesha “topchretien.com”.


text:
Dukwiye kumenya igihe cyo gukora kw’ Imana!
Dusome Luka 10:40-42 haravuga ngo:” Ariko Marita yari yahagaritswe umutima n’imirimo myinshi yo kuzimana.Aho bigeze aramwegera aramubaza ati ”Databuja, ntibikubabaje yuko mwene Data yampariye imirimo? Wamubwiye akamfasha?”
Wongeye ugasoma muri Yohana 11:21 haravuga ngo: “Marita abwira Yesu ati :Databuja, iyaba wari hano, musaza wanjye ntaba yarapfuye.”
Igihe Yesu yasuraga umuryango wa Mariya na Marita, birashoboka ko yari afite akanya gato ko kubaganiriza gusa. Nubwo yari abasuye mu masaha yo gufungura, ntiyari muri gahunda yo kurya. Marita yagaragaje umutima mwiza wo kwakira Yesu ariko adafite kwirinda kandi atamenye ko amasaha ye atandukanye n’aya Yesu. Kw’isaha ye kwari ukurya iby’umubiri naho kw’isaha ya Yesu ari isaha yo kurya ibyumwuka. Marita abaza Yesu ati “ ntibikubabaje ko mwene Data yampariye imirimo?” Ukomeje ugasoma hepfo, ubona ko Yesu yamubwiye ati ngombwa ni kimwe.Birumvikana ko Yari amubwiye kuzajya amenya buri gikorwa n’igihe cyacyo.
Marita ntabwo yasobanukiwe amasaha ya Yesu kuko ikindi gihe yongeye kwitiranya igihe. Musaza we Lazaro arwaye, Marita yatumyeho Yesu ngo aze Atari yapfa. Yesu asibira 2, ntiyahita aza. Nyuma ahageze, Marita yihutira kumwereka igihe yari gukorera igitangaza ati : “ iyo uza kuba uhari…”. Mbese Yesu akora ryari? amasaha ye ameze ate? Ikindi kandi ubona ko n’imvugo akoresha iba irimo gushinja Yesu.
Birakwiye ko tumenya Yesu n’igihe cye. Kandi tukirinda imvugo imushinja amakosa. Ni kangahe twihangana mu gihe ubushake bwacu bunyuranye n’ubushake bw’Imana kubwo kutamenya igihe cyayo. Wowe ubonye ko umeze nka Marita, hindukira kandi usabe Imana iguhe gusobanukirwa isaha yayo, kandi wizere ko Imana ifite ubushobozi ku gihe cyawe.Irinde umutima ushinja Yesu amakosa kuko mu gihe cyo kumutabaza bitazakworohera kandi ubona ko yaguhemukiye.Ntahemuka, ntiyirengagiza akorera ikintu cyose muri gahunda ihamye. Ni mwiza cyane.Sigaho kwitiranya amasaha, Imana ibigufashemo, Amen.
Ev.KIYANGE Adda-Darlene.


text:
Mu isanzure, ni urugendo rukomeye kuko nk’undi Murusiya Valeri Vladimirovich Polyakov, byamutwaye iminsi 437 n’amasaha 18 ataragaruka ku Isi, kandi akenera ibyangombwa byose nk’umuntu, harimo ibiribwa, ibinyobwa, bidasigana no kujya mu bwiherero ngo ibitagifite umumaro bibise ibindi umubiri ukeneye.
Hari benshi bakwibaza aho ibyo bituma ndetse n’inkari zabo bijya, niba bijugunywa mu muyaga bigakomeza kuzenguruka mu kirere, birundwa ahantu runaka cyangwa ukundi bigenda ?
Umushakashatsi w’umunyamerika Hank Green, mu mashusho yahuje yerekanye uko ubwiherero bwo hejuru mu kirere bwifashishwa, mu gihe umuntu aba ari ku ntera itakigenzurwa n’imbaraga zo mu nda y’Isi zituma ikintu kiremereye cyose, iyo kivuye aho kiri kimanuka kijya hasi, ariko mu isanzure ho kikaba cyafata icyerekezo runaka.
Aha twavuga nk’uko icunga cyangwa avoka bishobora guhanuka mu giti bikitura ku itaka kubera imbaraga zo mu Isi zikurura (gravite de la terre), mu gihe mu bushorishori bw’isanzure izo mbaraga zitagerayo, ku buryo ushobora gufata ibuye mu ntoki, warirekura ntirimanuke hasi ahubwo rikareremba nk’akababi unaze mu mazi, nk’uko byagaragajwe n’abahanga nka Isaac Newton.
Ibyo ubwabyo bisobanura imbogamizi zishobora kubaho niba ushaka kujya mu bwiherero, kuko nta ngufu zituma imyanda urekura imanuka ijya aho yagenewe.
Imbogamizi ya mbere iba ingano nto y’ubwiherero mu cyogajuru, kuko mu gihe ku Isi bugira umurambararo uri hagati ya sentimetero 30 na 45, mu cyogajuru ni ukwifashisha umwenge utarengeje sentimetero 10 kuko haba hakenewe ko umwanda uguma aho woherejwe.
Kugira ngo umuntu aboneze neza ahabugenewe, abahanga ba NASA basanze hakenewe utuntu ujya mu bwiherero afataho, ndetse mu bwiherero hasi bagashyiraho Camera zifasha umuntu kwireba mu ndorerwamo uburyo afata icyerekezo kizima.
Uburyo bwo gukoresha ubwiherero bunakubiye mu masomo abakoresha ibyogajuru bahabwa ku ikubitiro. Ku muntu uri kwituma, iyo arangije ahita afungura uburyo bubasha kubika iyo myanda neza yumye.
Abakoresha ibyogajuru ngo banze kuba bajugunya uyu mwanda mu kirere hafi y’Isi baba bari ku muvuduko wa kilometero 28 000 ku isaha, mu yindi iba izenguruka mu isanzure.
Ku nkari bikorwa mu buryo butandukanye no kwituma, ndetse buri muntu uri mu cyogajuru agira agakoresho ke agomba kwifashisha: Hariho akantu gasa n’umubirikira kaba gacometse ku gahombo kajyana inkari.
Hank Green ati “Ubusanzwe ahantu banyuza inkari hatandukanye bitewe n’ubikora, niba uri mu cyogajuru ari umugabo cyangwa ari umugore. Gusa byorohera cyane abagore kuko bashobora kwegereza icyo gikoresho cyagenwe, ku mubiri wabo.’’
Gusa ngo si byiza ko umugore yegereza aka gakoresho ku mubiri we, kuko uko asohora inkari zikururwa n’umwuka wagenwe, kuburyo yegereje ku mubiri cyane bishobora kumutera ikibazo. Izo nkari zigenda zijya mu kintu cyagenewe kwakira amazi mabi.
Nubwo ubu buryo busa n’ubworoheje, ibikoresho byifashishwa ntibyoroshye ku biciro ku isoko, kuko ibigezweho usanga bigura miliyoni 19 z’amadolari ya Amerika, ndetse kugeza mu minsi ya vuba, inkari zabaga zabitswe zajyaga zijugunywa mu kirere iyo aho zibikwa habaga huzuye.
Gusa ibi byaje guhinduka mu 2008 ubwo abakoresha ibyogajuru bazaga gutangira gukoresha uburyo bushya, Water Recovery System, butuma inkari ziyungururwa zikavamo amazi meza ashobora kunyobwa cyangwa agakoreshwa mu gukaraba. Imibare ivuga ko nibura mu mwaka hakorwa toni 6.8 z’amazi meza aturuka ku ihindurwa ry’inkari.
Kuyungurura amazi mu buryo busanzwe ku Isi ni ugucanira amazi mabi, akavamo umwuka ushyushye, ukanyuzwa ahantu hakonje ukavamo amazi ariko meza.
Green ati‘‘Bitandukanye n’uko bikorwa mu isanzure, ahari imbaraga nke zituma ibintu bimwe bishobora kujya hasi ibindi hejuru, kuko bidakunda ko amazi n’ibiyanduje byivangura ngo kimwe kivemo umwuka.’’
Abahanga bubatse uburyo bwihariye mu cyogajuru bwifashisha izindi mbaraga, zikaraga ikintu kimeze nk’akagunguru karimo za nkari kugeza zitangiye kubira, umwuka ugahita ujyamo hagati aho ushobora kuvanwamo mu gihe indi myanda iba iri kuzenguruka mu mpande.
Nubwo ngo hagiye habamo imbogamizi mu mikorere y’ubu buryo bwaje gukora neza, kugeza ubwo umuhanga mu bijyanye n’ibyogajuru, Don Pettit yaje kuvuga ati ‘‘icyayi cy’ejo hashize gihinduka n’icyayi cy’uyu munsi.’’
Green yibaza impamvu byashobotse mu kirere ariko bikaba bidakorwa ku Isi, ariko ngo ubwo buryo kubwubaka byatwaye ISS miliyoni 215 z’amadolari. Imishinga yo kubyaza umusaruro irakomeza gukorwa, muri iki gihe hari aho zibyazwa ingufu z’amashanyarazi n’amazi meza yo kunywa.
NASA ivuga ko iri gusuzuma uburyo buboneye buzwi nka ‘Forward osmosis’, ifasha mu gukamura amazi mu nkari hifashishijwe umusemburo ukize ku isukari n’umunyu, mu gihe imyanda isigara ikize kuri Nitrogen iba ishobora kuvanwamo Ammoniac ishobora gukoreshwa nk’igicanwa muri za moteri zitanga amashanyarazi.
Aha ni naho Green avugira ko hakenewe ubushobozi bwihariye bushobora gutuma n’indi myanda ibyazwa ikintu cy’ingirakamaro, kirenze ibyo ibyazwa uyu munsi.
Iyi migirire nubwo iri gusaba ikoranabuhanga rishya kandi rihenze, yubakiye ku gitekerezo kitari icya vuba, kuko cyanashimangiwe n’Umuhanga mu binyabutabire w’umufaransa, Antoine Laurent Lavoisier, wavutse 1743 akaza gucibwa umutwe kuwa 8 Gicurasi 1794.
Mu buzima bwe yize imiterere y’amazi n’ibindi binyabuzima, agaragaza ko ikintu gishobora guhindura imiterere ariko kamere yacyo ari yayindi, nk’uko niba amazi ari mu kintu, ushobora kuyavanamo akaba umwuka ariko akagumana kamere yayo.
Ibyo byaje guhurizwa mu ihame rizwi na benshi mu gifaransa rivuga ngo ‘‘Rien ne se perd, rien ne se crée, tout se transforme’’ ariko bigahura n’ibyari byaravuzwe n’Umugereki Anaxagore ko mu ihangwa ry’ibinyabutabire, nta kintu gishya kiremwa cyangwa ngo kizimire, ahubwo ari ibintu byihuza bishobora no kongera gutandukanywa.


text:
Negotiable
COMPUTER TRAINING Category: Professional services
Posted on: 07-Nov-2016
Announce Location
- City: Kimironko, Gasabo, Kigali
- Country: Rwanda
Waba wifuza kwiga uko bakoresha Mudasobwa (Computer)?
Waba se wifuza kwihugura muri Computer?
Twiteguye kubigufashamo mu gihe gihagije kandi byose ku giciro cyiza.
Tubarizwa Kimironko hafi y'aho bita ku Isangano. Tel: 0788733337. Iyo abantu baje ari itsinda turabagabanyiriza kandi uzanye undi nawe tumuha bonus.
Icyo tureba si ikiguzi kuko ntawabona icyo atanga ku bumenyi buhagije tumuha.
Murakaza neza.


text:
Ukwiye kwiga gutegereza Imana kugeza igihe izagusubiriza
1Sam13 :8-11, Sawuli amarayo iminsi irindwi ategereje Samweli nk’uko yamutegetse. Ariko Samweli ataraza i Gilugali, abantu baratatana bamushiraho. Nuko Sawuli aravuga ati :Nimunzanire hano igitambo cyoswa, n’ibitambo by’ishimwe yuko turi amahoro.Aherako atamba igitambo cyoswa. Akimara gutamba Samweli aba araje, maze Sawuli arasohoka ajya kumusanganira ngo amuramutse. Samweli aramubaza ati : ibyo wakoze ni ibiki ?
Umwami Sawuli yakoze umurimo w’ubutambyi atabyemerewe kubera kurambirwa no kureba ku bantu.Uyu murimo wari uwabatambyi babyerejwe. Sawuli yagombaga gutegereza Samweli nkuko yari yamutegetse.Ariko mw’iyimikwa rye, yari yashyizweho n’abantu, niyo mpamvu amaso ye yayahozaga ku bantu maze agakora ibyangwa n’Uwiteka. Abonye abantu batangiye kwigendera, afata icyemezo kibi ati ubwo Samweli atinze reka nze mbyoroshye. Ati ubundi ikigoye n’iki ? ananirwa gutegereza bimuviramo gutakaza intebe y’ubwami !
Dore agasore kitwaga Dawidi karobanuwe mu buryo bukwiye, binyuze mu bushake bw’Imana atari abantu babanje kurira ngo barashaka umwami (1 Samuel 16). Usomye 16 :13, ubona ko Samweli yamwimikishije amavuta, ugeze mu gice cya 17 : 28, haravuga ngo : Maze Eliyabu mukuru we w’imfura ya se yumvise Dawidi avugana n’abo bantu, uburakari buramuzabiranya aramubaza ati wazanywe n’iki ? mbese bwa butama wabusigiye nde mu butayu ? Ibyo bice byombi bitwereka ko Dawidi amaze kwimikishwa amavuta yahise yisubirira mu ntama ajya gutegererezayo igihe cye. Ariko Sawuli we agaragara atamba igitambo mu gihe kitari cyo no mu mwanya utari uwe kubera kurambirwa no kureba ku bantu.
Mbese waba urambiwe bingana iki ? aho ntureba ukabona bitinze ? Samweli aratinze ? ugiye kubyoroshya? aho ntiwumva bigize vuba aribwo byaba ari byiza? Oya, isaha yagenwe niyo nziza. We kwihuta udahura n’umutambyi mukuru akagukura ku bwami (cyangwa aho waruboneye amahoro). Ihangane wisubirire mu ntama utegereze igihe cyo kwerekanwa, nubwo byatinda bizasohora. Nubwo Eliyabu yabonaga ko umwanya wa Dawidi arukuragira intama, byashoboka ko abantu bo babona ko byarangiye arukwigumira mu ntama ariko ntibyakuyeho icyo Imana yavuze kuri Dawidi. Ba Eliyabu bihorere, utegereze uwo mufitanye gahunda, ntahinduka tegereza uzabona kugira neza kwe. Ndakwifurije umugisha w’Imana kandi ndangije nkubwira nti komera, tegereza ntiyica gahunda, Imana ikwongerere imigisha, Amen.


text:
lun.
29
avril
2013
"Rubyiruko nimunyumve:
Nimugane aho isi itarimo kugana, bigirira neza umutima. Ariko nanone bisaba kugira umurava wo kwiyemeza kugenda uko isi itagenda, ariko Nyagasani atanga izo mbaraga! Nta bibazo bishobora kubaho, nta bitotezo, nta bwoba bwo kumvwa nabi bishobora kuduhindisha umushyitsi niba dufashe ku Mana nk’uko amashami aba afashe ku giti cyayo, niba tudatakaje urukundo rwacu n’Imana, niba tuyihaye umwanya ukomeye mu buzima bwacu.
Niba twiyumvamo ko ntacyo tumaze, ko turi abanyantege nke, abanyabyaha, tujye twibuka ko Imana iduha imbaraga mu ntege nke zacu, ikadukungahaza mu bukene bwacu, ikaduhindura kandi ikaduha imbabazi idukura mu cyaha cyacu. Imana ni inyampuhwe bitagereranywa: igihe cyose tugiye imbere yayo iratubabarira. Tugire icyizere rero mu gikorwa cy’Imana."
Papa Fransisko


text:
Impamvu Yesu yageragejwe ni ukugira ngo abashe kudutabara, nk’uko mu buzima busanzwe bigora kumva umuntu ushaka kugufasha ataranyuze mu bintu unyuramo. Yesu rero yaciye mu bigeragezo nk’ibyo tunyuramo ariko muri ibyo bigeragezo byose ntiyacumuye, niyo mpamvu abasha kugukiza kuko iyo umutabaje arakumva cyane. Erega niyo wahigima, ukimyoza cyangwa ukarira mu ijuru basobanukirwa neza ibyo urimo gucamo.
Ibaze ko mu ijuru nyuma yo guhamya Yesu kristo bemeje ko agomba kujya mu butayu kugeragezwa, hari icyo nkubwira: ntabwo gutabarwa kwawe n’ijuru bivuga kugutwara kure ya satani cyangwa ngo ntumurebe na gato. Burya ubutware Yesu yari afite bwamukoreshaga ibyo yakoraga byose byaturukaga ko Yesu yumviraga Se, kandi ko yanesheje satani.
Mu igeragezwa rya Yesu, Imana yashakaga kureba ko ibyo yamuvuzeho abyemera, kureba ko yemera ko ari umwana w’Imana kandi yishimira. Natwe rero hari igihe ijuru ryemera ko duca mu bintu biruhije imitima ishaka kureba ko twizeye ijambo Imana yatuvuzeho. Hari igihe tubura ibintu runaka mubuzima bwacu (basic Needs/besoins primaires) ariko ntukabure ijambo ritunga ubugingo bwawe. Ese iyo bibuze murakomeza mugahimbaza Imana?
Satani hari igihe aza akadushuka ngo dukoreshe inzira z’ubusamo (uko wabona amafranga utarushye, uko wagira icyubahiro,...) Ese koko iyo uri mu igeragezwa uratsinda ugahesha imana icyubahiro, ese satani arashaka kuguha icyubahiro mu buryo budasobanutse? Komera ushikame wikomeze k’Uwiteka.
#Ibyanditswe: Matayo 4:1-11 / Abaheburayo 4:15 / 1Abakorinto 10:1
Sr Pastor Liliose K. TAYI


text:
Gicumbi – Bibohoye urwango abanyapolitike bo kuri leta ya Habyarimana yababibyemo
Sitade ya Byumba yari yuzuye abaturage baje kwizihiza ibirori Ubwo hizihizwaga isabukuru y’imyaka 20 u Rwanda rumaze rwibohoye abanyagicumbi bavuga ko bibohoye u rwango bari barabibwemo na leta y’uwahoze More...
Nyamasheke: Mukarutesi mu myaka ye y’ izabukuru avuga ko u Rwanda rwateye imbere
Mukarutesi Jyonovefa  ni umukecuru utuye mu mudugudu wa kirambo mu kagari ka kigoya mu murenge wa KANJONGO , avuga ko atazi imyaka ye ariko ko yakuze yumva bavuga ko barusha amahanga umwami wabo Musinga, akaba More...


text:
Umukinnyi w’umupira w’amaguru, ukomoka mu Bufaransa, akaba akinira ikipe ya Arsenal yo mu kiciro cya mbere mu Bwongereza yavuze ko akanya gato afata yihereranye na Yesu, ari yo soko y’ibinezaneza by’umunsi wose mu buzima bwe.
Mu mashusho agaragaza uko umunsi w’uyu mukinnyi w’igihange muri ruhago uba uteye, ukubiyemo ibihe bye by’imyitozo, gufata amafunguro, ndetse n’izindi gahunda ze z’umunsi, Olivier yagaragaje ibanga rimutera akanyamuneza mu mirimo ye itandukanye ko bituruka ku mwanya muto afata yihereranye na Yesu mu cyumba cye.
Olivier Giroud ahamya ko Yesu ari we umuha umunezero ahorana
Olivier Giroud aseka cyane avuga ko afite umurongo wo muri Bibiliya yibuka cyane iyo ari ku munsi w’umukino, aho uwandikiye abaheburayo yagize ati ‘’ dusiganirwe aho dutegekwa twihanganye.’’’ Abaheburayo 12:1
Ubusanzwe si kenshi usanga abakinnyi b’ibihangange nk’aba bagira umwanya bagenera Imana mu buzima bwabo, ndetse rimwe na rimwe hari n’abavuga ko bigoye kubangikanya bene iyi myidagaduro kuko yo ubwayo imeze nk’idini naryo rifite abayoboke batari bake hirya no hino ku isi, bitewe n’umwanya ifata mu buzima bw’abayikunda.
Abavuga ibi ariko bashobora no kubishingira ku kuba bikunze kuvugwa ko hari n’abitabaza izindi mbaraga mu mikino nk’iyi mu rwego rwo gushaka intsinzi. Icyakora na none kuri ubu hagenda humvikana bamwe mu bakinnyi batiyumanganya bakagaragaza aho baherereye mu myizerere yabo, hari nabo bibera uburyo bwiza bwo kubwira imbaga nyamwinshi y’abakunzi babo ko Yesu ari Umwami kandi ko ibyo bageraho byose ari we ubibashoboza.


text:
Nyamasheke: Ibanga ryo gukora cyane ryagize Nyirancuti umukire
Nyiranshuti Cecile Nyiranshuti Cecile ni umwe mu bagore bavuga ko bamaze kugera kuri byinshi,babikesha gukora cyane, kutitinya no kumenya gukorana n’ibigo by’imari. Nyirancuti avuga ko yatangiriye More...
Muhanga: Umudugudu wa Rutenga hari byinshi ukesha intwari z’u Rwanda
Abayobozi bitabiriye kwizihiza umunsi mukuru w’intwari Bamwe mu batuye umudugudu wa Rutenga mu Karere ka Muhanga barashimira ibyiza u Rwanda rumaze kugeraho rubikesha ubutwari bw’abitangiye igihugu More...
Kamonyi: Ababonye inkunga Leta igenera abatishoboye bahamya ko bagize impinduka mu mibereho
Umwe mubagezweho n’inkunga zitangwa na leta Umwe mubagezweho n’inkunga zitangwa na leta Abagenerwabikorwa ba Gahunda ya Gira inka n’aba gahunda y’iterambere ry’umurenge VUP, bo More...
Huye: Félicité Niyitegeka yakuranye umutima wo gufasha
Aho niyitegeka felicite avuka Abaturanyi b’iwabo w’intwari Félicité Niyitegeka, bakaba ari n’abavandimwe be kuko abenshi bagira icyo bapfana mu miryango ya hafi cyangwa ya kure, bavuga More...
Rulindo: bamwe mu banyarwandakazi bari muri FFRP basuye abagore b’abayobozi bo mu nzego z’ibanze.
Kuri uyu wa kabiri tariki ya 5/8/2014, mu karere ka Rulindo habereye inama yahuje abagore b’abayobozi mu nzego z’ibanze na bamwe mu banyarwandakazi bagize ihuriro FFRP mu nteko ishinga amategeko.  Muri More...
Iyo witeje imbere nk’umugore, uba uteje imbere igihugu -Depite Mukayuhi
Depite Mukayuhi Rwaka Constance, umwe mu bagize Ihuriro ry’Abanyarwandakazi bari mu Nteko ishinga Amategeko (FFRP), arasaba abagore guharanira gukora cyane biteza imbere ngo kuko ari bwo baba bafashije igihugu More...


text:
Ifiriti y’Uruganda rw’Ibirayi rwa Nyabihu ku isoko
Nyuma y’amezi asaga ane Uruganda rw’Ibirayi rwa “Nyabihu Potato Company” ruhagaze kubwo kubura ambalaje rupfunyikamo ibyakozwe rwongeye gufungura imiryago.
Hakizimana Evariste uruyobora, avuga ko kuva muri Werurwe 2016 rugitangira rwahise ruhagarara gukora bitewe n’ikibazo cya Amballage zabugenewe zo gupfunyika ibyo rukora, zemewe n’ikigo gishinzwe ubuziranenge, RBS, ndetse na REMA, ishinzwe ibidukikije.
Mu ntangiriro za Kanama 2016, uruganda rwongeye gusubukura imirimo kuko ikibazo cya cyari cyakemutse.
Hakizimana agira ati “Twashatse ku isoko ry’imbere mu gihugu tubura campany n’imwe ishobora kuzikora, tubona uruganda mu Buholandi rushobora kuzikora kuko bisaba ko ziba zujuje ubuziranenge.”
Urwo ruganda ngo rwabahaye igihe cy’amezi abiri ngo rube rwazikoze mu buryo bwifuzwa zisohorwe.
Akomeza avuga ko zabonetse mu mpera z’ukwezi kwa Nyakanga 2016 bituma batangira mu ntangiriro za Kanama 2016.
Ati “Izo twatumije zirahagije zishobora gukora mu gihe cy’amezi ane. Zari zifite uburebure bwa kirometero 20. Ni nyinshi.”
Yongeraho ko bazajya baba bafite ibihunitse byamara amezi abiri ku buryo nta cyuho cya amaballage cyabaho. Ngo ntibizajya binarushya kuko imirimo y’ibanze yarangiye, ku buryo zizajya zihita zisohorwa mu mashini zishyirwa mu ndege zikazanwa.
Nubwo uru ruganda rwongeye gukora, umusaruro w’ibirayi rutunganya ngo uracyari mucye kuko rutunganya ibyitwa Kinigi. Kuri ubu bikaba bikurwa ahitwa Kintobo muri Nyabihu.
Uru ruganda rufite ubushobozi bwo gutunganya Toni 9 ku munsi ariko ubu rutunganya ibiro bibarirwa muri 500 ku munsi bitewe no kubura ibirayi, ku buryo kuri ubu babikura mu bahinzi ku mafaranga 300 ku kilo.
Rutangiranye abakozi 20 ngo baziyongera uko ruzagenda rukora. Rutunganya ibirayi ku buryo butandukanye ariko rugakora by’umwihariko ifiriti z’amoko atandakanye “Chips”.
Nubwo agapaki kamwe ka 100gr kagura amafaranga 1,000, Umuyobozi warwo avuga ko batazabura abaguzi kuko hari n’abamaze gusaba kubahagararira i Goma, i Rubavu, i Kigali n’ahandi.
Uruganda rw’Ibirayi rwa Nyabihu rwuzuye rutwaye asaga miliyoni 800 z’amafaranga y’u Rwanda.
Ibitekerezo ( 3 )
muzakoreshe níbijumba níbitoki kuko ahandi barabikora kandi byo umusaruro urahari. Muzarebe abo mugirananabo amasezerano babihinga
Wow that you Rwandans for this great achievement. mukomereze aho naziriya amballage nazo turzikorere, abakora plastics please mugerageze aya mafaranga atongera gusohoka. abahinzi b’ibirayi igisubizo cyanyu cyabonetse. mwongere umusaruro uruganda rukore turusheho gutera imbere. Nabatabyemera ibikorwa bizabemeza.
Wow that you Rwandans for this great achievement. mukomereze aho naziriya amballage nazo turzikorere, abakora plastics please mugerageze aya mafaranga atongera gusohoka. abahinzi b’ibirayi igisubizo cyanyu cyabonetse. mwongere umusaruro uruganda rukore turusheho gutera imbere. Nabatabyemera ibikorwa bizabemeza.


text:
Muri iki gihe iyo mvura iguye umuvu wose uturuka muri uwo muhanda umanukira muri iryo rimbi ukangiza imva ziriherereyemo.
Bamwe mu baganiriye na IGIHE, bagaragaje ko batewe impungenge n’iki kibazo kuko ngo isuri yangiza imva kimwe mu byaha urwaho imbwa zikaba zatwara imwe mu mibiri ihashyinguye.
Bizimungu Antoine yagize ati “ Iyo imvura iri kugwa amazi yose amanukira mu irimbi ku buryo hari n’imva ubona ko zamaze kwangirika mu buryo bugaragara.”
Yemeza ko kuba barubatse umuhanda ruhurura z’amazi awuturukamo bakazerekeza mu irimbi ari ikibazo gikomeye ndetse ubuyobozi bukwiye guhita bukemura kugira ngo ntibitere impungenge abaje kuhashyingura ababo.
Muhire Thomas we akeka ko n’abacukura imva zo muri iryo rimbi bashobora kuba batabikora neza nk’uko bikwiye.
Yagize ati “ Njye nkeka ko n’aba bantu bacukura imva bashobora kuba babigiramo uruhare; nonese urabona nk’iyi mva hatabura gato ngo ubone umubiri w’uyirimo?”
Jean Pierre Nshimiyimana ukora muri koperative icukura imva mu irimbi rya Rugarama we yagize ati “ Twe ducukura uko biba bwikwiye ahubwo ikibazo ni uko abubatse umuhanda ruhurura z’amazi awuvamo bazerekeje hepfo mu irimbi.”
Icyo Ubuyobozi bubivugaho
Umunyamabanga w’agateganyo w’Umurenge wa Nyamirambo Berthilde Mukambayire yavuze ko iki kibazo batari bakizi ariko nyuma yo kukimenya bagiye guhita bagikurikirana bakagikemura.
Yemeza ko hashobora kuba harabayeho ikibazo cya tekinike ubwo uyu muhanda wubakwaga.
Meya w’Akarere ka Nyarugenge, Kayisime Nzaramba, avuga ko ayo mazi yo muri uwo muhanda agomba gushakirwa indi nzira.
Yagize ati “ Kugeza ubu nta mva zari zangirika ariko natwe twarabibonye ko mu kubaka umuhanda amazi tugomba kuyaha inzira, gusa icyo nshakaga kuvuga ni uko dufite na gahunda yo kugira ngo turitunganye ndetse murabona ko hari n’igice twongereyeho kugira ngo ryiyongere.”
Yongeyeho ko bari kumvikana na rwiyemezamirimo kugira ngo iryo rimbi baricemo ibyiciro bitandukanye bitewe n’ubushobozi bw’abantu nk’uko bimeze mu irimbi ry’i Rusororo mu rwego rwo gukemura ibibazo bihagaragara.


text:
Igisubizo: Iyi ngingo iragoye kubera ko Bibiliya ubwayo itatubwira urutonde rw’ibitabo bigomba kuba biyigize. Urutonde rwa mbere rwakozwe n’abanyamadini, abahanga b’abayuda, nyuma ruza kuzuzwa n’abari bayoboye itorero ryo mu myaka yakurikiye kuzuka kwa Kristo. Ariko ibyari byo byose, Imana niyo yatoranyijemo ibitabo bigomba kugira Bibiliya. Buri gitabo cyabaye igice cya Bibiliya Imana ikigihumeka. Nyuma yo kwandikwa, Imana yakurikijeho kuyobora abakozi bayo mu gutoranyamo ibitabo bijya muri Bibiliya.
Ugereranyije, Isezerano rya Kera ntabwo ryagiweho impaka nyinshi nk’izabaye mu gushyira hamwe Isezerano Rishya. Abaheburayo bamenyaga kandi bakubaha abatumwe n’Imana ndetse bakubaha inyandiko zabo. Nubwo hatabuze impaka nkeya ku birebana n’ibitabo biri mu Isezerano rya Kera, mu mwaka wa 250 nyuma ya Kristo nta mpaka zari zikiriho ku Isezerano rya Kera. Icyari kikigibwaho impaka gusa ni ibitabo byongerwagaho n’abizera bandi (Apocrypha), kandi izo mpaka na nubu ziracyahari. Abahanga mu idini ry’Abaheburayo bafataga ibyo bitabo by’inyongera nk’ibirebana n’amateka cyangwa idini, ariko bikaba bidafite uburemere nk’ubw’ibindi bitabo by’Isezerano rya Kera.
Kwemeranya no gushyira hamwe ibitabo byo mu Isezerano Rishya byatangiye mu binyejana bya mbere nyuma ya Kristo. Mu ikubitiro, hari ibitabo bimwe bitagibwagaho impaka ko bigomba gushyirwamo. Intumwa Pawulo yahaga inzandiko za Luka agaciro gafite uburemere nk’ubw’ibitabo byo mu Isezerano rya Kera (1 Timoteyo 5:18; reba Gutegeka kwa Kabiri 25:4 na Luka 10:7). Intumwa Petero yabonaga inzandiko za Pawulo nk’ibyanditswe byera (2 Petero 3:15-16). Ahubwo bimwe mu bitabo dusanga mu Isezerano Rishya byari byaratangiye gusomwa mu matorero amwe n’amwe (Abanyekolosi 4:16; 1 Abatesalonika 5:27). Kilimenti w’i Roma (Clement of Rome – uwo niwe watoranyijwemo n’Intumwa Petero, mbere yo kwicwa, ngo akomeze kuyobora umurimo) yemeraga nibura ibitabo 8 byo mu Isezerano Rishya (umwaka wa 95). Inyasiyusi wa Antiyokiya (Ignatius of Antioch – uwo yari umufasha wa hafi w’Intumwa Yohana, yaje kuba umukuru w’Itorero rya Antiyokiya, mbere yo kwicwa agaburiwe inyamaswa z’inkazi) we yemeraga nibura ibitabo 7 (umwaka wa 115). Polikaripu (Polycarp), undi mwigishwa w’Intumwa Yohana, yemeraga ibitabo 15 (umwaka wa 108). Nyuma yaho, Irenewusi (Irenaeus), wigiye ku birenge bya Polikaripu, we yasomaga ibitabo 21 (umwaka wa 185). Hipolitusi (Hippolytus), wigiye ku birenge bya Irenewusi, yemeraga ibitabo 21 (umwaka wa 170-235). Bimwe mu bitabo byari bigiteje impaka nyinshi ni Abaheburayo, Yakobo, 2 Petero, 2 Yohana na 3 Yohana.
Itsinda ry’ibitabo, cyangwa Kanoni (Canon) byemeranyijweho ryitwa irya Muratoriyani (Muratorian – ryitiriwe uwarivumbuye muri 1740, Padiri w’umutaliyani Muratori), ryashyizwe hamwe mu mwaka wa 170. Uwo muzingo warimo ibitabo byose byo mu Isezerano Rishya uretse Abaheburayo, Yakobo na 3 Yohana. Mu mwaka wa 363, inama yabereye i Lawodesiya (Laodecia) yemeje ko amatorero yose agomba gusoma Isezerano rya Kera ryose, n’ibitabo 27 byo mu Isezerano Rishya gusa. Ibyo byaje kwemezwa n’inama y’i Hippo (umwaka wa 393) hamwe n’inama ya Karitaji (Carthage – umwaka wa 397), byashimangiye uwo mubare w’ibitabo 27 nk’ijambo ry’Imana.
Izo nama zagiye zifata iyo myanzuro zikurikije amahame akurikira, mu kugena ibitabo bifatwa nkaho byahumetswe na Mwuka Wera: 1) Ese umwanditsi ni Intumwa, cyangwa yari umwigishwa w’Intumwa? 2) Ese icyo gitabo cyemerwa n’umubiri wa Kristo nta shiti? 3) Ese icyo gitabo cyuzuza cyangwa gikomeza ibindi byanditswe? 4) Ese icyo gitabo kirimo gihamya zerakana gukiranuka n’ubunyamwuka bwagaragaraza igikorwa cya Mwuka Wera?
Ni ngombwa kongera kwibutsa ko Itorero ritahisemo ibitabo bigomba kugira Isezerano Rishya. Ni Imana, Imana yonyine, yemeje ibitabo bigomba gushyirwa muri Bibiliya. Icyari gisigaye gusa ni uburyo Imana yagiye iyobora abayo mu kumenya ibyo yarangije gutegeka. Iyo abantu baba aribo batoranyijemo ibyo bitabo hari kubamo kwibeshya, ariko Imana mu budahangarwa kwayo, irenga ukutamenya ndetse no kwinangira kwa muntu, maze iyobora itorero ryo mu minsi y’ikubitiro mu gutoranyamo ibitabo yahumetse.
Ikibazo: Ibitabo bigize Bibiliya byashyizwe hamwe ryari, gute?
Igisubizo: Iyi ngingo iragoye kubera ko Bibiliya ubwayo itatubwira urutonde rw’ibitabo bigomba kuba biyigize. Urutonde rwa mbere rwakozwe n’abanyamadini, abahanga b’abayuda, nyuma ruza kuzuzwa n’abari bayoboye itorero ryo mu myaka yakurikiye kuzuka kwa Kristo. Ariko ibyari byo byose, Imana niyo yatoranyijemo ibitabo bigomba kugira Bibiliya. Buri gitabo cyabaye igice cya Bibiliya Imana ikigihumeka. Nyuma yo kwandikwa, Imana yakurikijeho kuyobora abakozi bayo mu gutoranyamo ibitabo bijya muri Bibiliya.


text:
Nkundabakura Karima Java, umugenzuzi mukuru w’umurimo muri MIFOTRA avuga ko umushahara w’umukozi ari ari ndakorwaho.
Akomeza avuga ko abakoresha bafatira umushahara wose cyangwa igice cyawo ku bakozi bakoze amakosa cyangwa bagize ibikoresho bangiza mu kazi. Ibyo ngo bikunze kugaragara mu bakoresha bigenga.
Agira ati "Cyane nko mu mahoteli n’utubari ibi bibazo bikunze kumvikanamo, ngo umukozi niba amennye ikirahure, shebuja we agakata agaciro kacyo ku mushahara kandi nyamara ntibyemewe na gato kuko umushahara w’umuntu ni ndakorwaho.
Niba koko umukozi akoze ikosa cyangwa akaba yangije ibikoresho nkana, we n’umukoresha bagomba kubiganiraho bakurikije n’amasezerano bagiranye.
Niyo habayemo kuriha ibyangiritse, uwabyangije niwe wemera kuzafata amafaranga ye akariha, hatabayeho kuyafatira.ʺ
Umukozi wo muri Hoteli imwe yo mu mujyi wa Karongi, utifuje ko amazina ye atangazwa avuga ko gukatwa umushahara yari aziko ari nk’ihame.
Agira ati ʺIbyo twe tuzi ko ari nk’ihame, umennye ikirahure cyangwa icupa agomba guhembwa havuyeho ay’ibyangiritse kandi si hano iwacu gusa n’ahandi abaseriveri bakunze gukatwa umushahara.ʺ
Mugenzi we agira ati ʺNubwo umuntu yamenya ko itegeko ritemerera umukoresha gukata umushahara w’umukozi we ku ngufu, biragoye kubyigobotora kuko usanga nutera hejuru, azakwirukana kandi ako kazi ugakeneye, ugatuza.ʺ
Kudasobanukirwa amategeko agenga umurimo haba ku ruhande rw’abakoresha n’abakozi ngo niyo nyirabayazana w’iki kibazo; nk’uko Yambabariye Theophile ufite akabari abisobanura.
Agira ati ʺTubyumva henshi, ariko biterwa no kutamenya amategeko, abakozi ntibamenye uburengenzira bwabo ngo babanze kumvikane na ba shebuja ku masezerano azabagenga.
Ariko n’abakoresha bakamenye ko gukoresha utagira masezerano bitemewe.ʺ
Ibitekerezo ( 9 )
birakomeye kubakora mubigo byigenga gukurikiza itegeko rigenga umurimo
IBYO MUBIVUGA NKABARI MUMIGI MUZAGERE MUCYARO ABANTU BARASHIZE
Ariko ibi muba mwanditse,muba mugirango tubivugeho iki? ubu c MWe ubwanyu ni ukuvugako mutaziko abakozi yewe baba leta bajya bakurwaho FRS? akarere, karabikubwira ko ugomba gutanga FRS runaka, kndi ntakindi wakongeraho. mbibutse ingero c? reka mbireke name murabizi.
ubu aho ndi ho bategetse FRS buri mukozi agomba gukatwa kumushahara, kndi akayasinyira. ntawakuganirije ntaki, ngo ni ayo kwishyura Mutuelle ngo Akarere kagere kumuhigo. Mana we............
Muze Munganda Zimigati Tubagezeho Ukoturengana
Munganda Zikora Imigati Twaragowe Dukatwa Burimunsi Byabaye Nkihame
NKUNDABAKURA ARAVUGA UKURI NKO MUNGANDA CYANGWA MUNGO USANGA ABAKOZI BARAGOWE PEEEE?
Si mubigo byigenga gusa kuko n’abakorera leta hari aho bakatwa amafaranga adasobanutse. Urugero muri Nyabihu umwarimu ukatwa make buri kwezi ni 1600f kandi ntibizabatangaze mugihe kiri imbere bakaswe 20% kumushahara ngo yo kubaka icyumba kimwe mumudugudu w’icyitegerezo!
BIGERA KU BAKOZI BO MU RUGO HO BIKARENGA. NI GUTE WAKOZA IBIRAHURI N’AMATASI BYA BURI KANYA ARI NAKO BAGUHAMAGARA BAGUTUMAGIZA, MAZE WACIKWA UKAMENA KIMWE BAKABA BARAGUKASE!
ngahose bazatugerere no muma campany y’abashinwa tubabwire akarengane kadushenguye imitima.


text:
Mu kiganiro bagiranye na Oasis Gazette ku munsi wo gusoza amahugurwa, abarimu bo mu karere ka Gicumbi umurenge wa Rukomo, ku kigo cy’amahugurwa cya Bisika, badutangarije ibyiza by’aya mahugurwa:
Sekamana Antoine wigisha ku kigo cy’amashuri abanza cya Mabare umurenge wa Rukomo aragira ati “aya mahugurwa ni ingirakamaro kuko twizemo byinshi harimo icyongereza ubwacyo, uburyo bushya bwo kwigisha, n’ibindi byinshi!” Naho uwari uwagarariye abarimu kuri icyo kigo akaba ari naho yigisha mu cyiciro cyibanza Ndemezo André, we kubwe ngo aya mahugurwa asanga amara igihe gito kuko bayasoza bagifite byinshi bumva bakwigiramo. Nyirakamana Rosine wigisha mu kiciro kisumbuye nawe yishimiye aya mahugurwa ariko asanga hari ibikenewe kongerwamo, kuko ngo nubwo ari byiza ko bahugurwa kwigisha mu cyongereza, ariko bakeneye no kumenya icyongereza nyirizina kuko udashobora kwigisha mu rurimi utaruzi. Ibi ugasanga kandi bituma hari abo bidindiza muri aya mahugurwa kuko kumva ibyo babigisha bitaborohera, rimwe na rimwe ugasanga hari abacika integer ntibitabire amahugurwa nkuko bisabwa, bitari ukwanga amahugurwa ahubwo ko ngo baba babona ari uguta igihe!
Aba barimu kandi mu byo badutangarije ni agahimbazamusyi kakiri gake. Ikindi kandi bibaza impamvu bo badahabwa insimburamubyizi igihe bitabiriye amahugurwa nk’aya mu rwego rw’akazi! Baragira bati: “yego tuba turi guhabwa ubumenyi ariko n’abandi mu nzego zabo baba bongererwa ubumenyi mu byo bakora!” Ikindi bibaza ni umushahara wa mwarimu ukiri mucye ugereranyije n’akazi bakora! Gusa bibaza niba ari uko ari benshi bityo kuzamura umushahara wabo byateza ikibazo gikomeye cy’ubukungu. Baragira bati: “Yego turi benshi ariko se turengeje abakenewe?” Bati “muratubarize hirya iyo!”
Issa Twahirwa


text:
ven.
26
nov.
2010
Umunyamakuru Peter Seewald waganiriye na Papa Benedigito wa XVI ikiganiro cyabo kikaba cyarasohotse mu gitabo bise “Lumière du monde” (urumuri rw’isi) aragira ati: “icyambabaje ni uko abanyamakuru barebye akantu kamwe muri icyo gitabo, ni ukuvuga aho Papa agaruka ku gakingirizo, ugasanga ariko bibanzeho batarebye ibitekerezo byiza kandi byinshi bikubiye muri icyo gitabo”. Aragira ati: “iyo abanyamakuru bitaye ku kantu kamwe gusa akaba ariko bibandaho, bigaragaza ikibazo kiri mu itangazamakuru ritabasha kureba icy’ingenzi ngo abe aricyo basangiza abasomyi”.
Seewald wavutse mu mwaka w’i 1954 mu muryango w’abakristu i Passau, mu nkengero za Bavière na Autriche, yaje guca ukubiri na Kiliziya mu 1973, ariko nyuma yakomeje kwibaza ku buzima no ku murongo wabwo. Aragira ati: “ninjiraga rimwe na rimwe mu Kiliziyanubwo nashidikanyaga kandi nkumva Ijambo ry’Imana ntacyo rimbwiye. Ariko nabonaga ko isi itapfuye kubaho gutyo gusa nk’uko Marx n’abandi babihamyaga. Nibwo numvise ko Liturjiya, amasengesho, amategeko y’Imana bifite ishingiro kandi ko bishinze imizi mu kuri”. Akomeza agira ati: “umunsi umwe numvise ko imigambi yo mu busore bwanjye nayisangaga yose mu butumwa Kristu yatugejejeho. Birahagije gusoma Ivanjili. Ibisubizo dusangamo biratomoye kurusha ibyo dusanga muri Manifeste ya Marx”.
Avuga kuri Papa Benedigito XVI Peter Seewald aragira ati: “ kuri njye, Papa Benedigito ntabwo ari gusa umuntu w’igihangange mu mitekerereze, ahubwo ni umuyobozi wa Roho ukomeye”. Ati: “Papa ntiyigeze asubiza inyuma ikibazo na kimwe mu byo namubajije, ahubwo hari ubwo numvaga hari ibyo ntamubaza kuko numvaga uburemere bw’umurimo we. Ariko nyuma namubajije ibibazo byanjye byose, ku bintu byose, ndetse n’ibitera ibibazo mu bantu”. Akomeza agira ati: ariko“amasaha atandatu uri kumwe na Papa ni make”.
Twifashishije Inkuru ya Frédéric MOUNIER, ikaba yasohotse mu kinyamakuru “La Croix”


text:
Ibyo bice biri ugutatu:
1. Hari ahaza ku mwanya wa mbere. Ibyo bice biza ku mwanya wa mbere ni « Igitsina gabo ku bagabo n’igitsina gore ku bagore ». Gusa ariko ku gitsina gore agace kitwa « clitoris » ku bagore ni ko kuzuye uburyohe kandi mu gihe hagize ugakoraho bugahita buzamuka ari bwinshi cyane ugereranyije n’igihe ntawe ukozeho.
Mu gihe ku gitsina gabo, n’ubwo aho wakora hose hatuma umugabo ahita agira ubushake cyangwa ubwo yari afite bukazamuka cyane, ubundi ku mutwe w’igitsina gabo ni ho huzuriranye ubushake kurusha ahandi. Ibi bice biba bishobora gutuma umuntu agera ku rwego rwo kurangiza yaba umugore cyangwa umugabo. Ni nayo mpamvu hafatwa nk’aha mbere.
2. Ahaza ku mwanya wa kabiri ariko nyamara nubwo hongera ubushake n’uburyohe, ngo akenshi ntihaba habasha gutuma umuntu agera ku rwego rwo kurangiza. Ibi bice byo rero ni ahegereye ku gitsina haba ku mugabo cyangwa ku mugore. Ku mugore hiyongeraho amabere cyane cyane ku moko.
3. Ahaza ku mwanya wa gatatu ni ibice byongera cyangwa bitera uburyohe cyangwa ubushake bw’imibonano mpuzabitsina ariko bikaba byo bitabasha kugeza umuntu ku rwego rwo hejuru cyane.
Ibi bice bikaba atari rusange ku muntu kuko biterwa n’amateka y’umuntu mu bijyanye no kuryoshya cyangwa gukora imibonano mpuzabitsina. Akamaro kabyo ni ukubyutsa ubushake cyangwa kwibutsa ubwonko gahunda z’imibonano mpuzabitsina.
Urugero ni nk’umwana ngo wajyaga akorerwa massage na mama we ashobora kugira ahantu runaka umukora uburyohe cyangwa ubushake bukaba bwahita bubyuka. Ibi bikaba byatandukana n’utarigeze agirirwa atyo.
Hari umuntu ushobora gukora mu mugongo uburyohe bukabyuka. Hari uwo wakora ku bibero bikaba uko nyamara undi we wamukoraho bikaba nko gukora ku giti. Hari uwo ukora ku mabuno uburyohe n’ubushake bukazamuka n’ahandi.
Imibonano mpuzabitsina ikozwe neza rero, ihera ku bice byo mu kiciro cya gatatu, bitewe n’uko umuntu ateye : Ibibero, mu maso, mu mugongo, amabuno… bigakomereza ku kiciro cya kabiri : Hafi y’igitsina, amabere ku bagore n’imoko cyane cyane…Ubundi bikarangirira ku gitsina nyirizina ari naho noneho umuntu aba ashobora kurangiza.
Ni ngombwa rero ko buri wese aba agomba kubwira mugenzi aho ibizongamubiri bye biherereye n’aho intege ze ziba cyangwa aho bamukorera bakaba bamugereye ku ngingo.


text:
Gukunda uruhu rwawe karemano (kwiyakira) : iyo umaze kwiyakira birakorohera kureka uruhu rwawe rugasubira uko rwahoze nubwo bisaba igihe kirekire bitewe n’igihe umaze ukoresha amavuta ahindura uruhu.
Kwihanganira impinduka ubona ku ruhu rwawe : mu gihe umuntu ari kureka kwitukuza abona impunda ku ruhu rwe nko kuba hari abahinduka ibikara kurusha uko bahoze. Iyo wafasha ingamba yo kureka kwisiga amavuta uzi neza ko afite ingaruka ku mubiri bigusaba kwihanganira izo mpinduka ndetse no kwirinda abaguca intege.
Kwegera muganga w’uruhu : abantu benshi bazi ko amavuta arimo hydroquinone ariyo yangiza uruhu gusa nyamara ngo ushobora kugura amavuta itarimo wibwira ko ugiye kurinda uruhu rwawe ukaba warutera izindi ndwara dore ko ngo hari amaproduits yandi mabi kandi atandikwa ku mavuta.
Bityo rero ni byiza kwegera muganga akaba yakubwira amavuta meza wakoresha mu gihe wifuza gusubirana uruhu rwawe karemano.
Byakuwe mu nyandiko « L’éclaircissement de la peau, c’est quoi ? »


text:
Ni kenshi twumva abantu bashakana bakorana, bariganye se cyangwa banafite ahandi hantu bakunze guhurira ukumva rimwe na rimwe biratangaje, hakaba ari nubwo utabyiyumvisha. Nyamara ibi n’ibintu bisanzwe kandi byumvikana harushobora kwibaza ngo gute?
Iyo umuntu aganiriye n’abashakanye, akenshi uzasanga bakubwira ko bari baturanye, nyamara hari n’ubwo usanga bariganye, barakoranye ndetse n’ibindi byinshi.
Reka turebe uko abantu bashobora guhuza bitewe naho bahuriye cyangwa bahurira.
Aha twahera ku buryo abantu bakunze guhuza :
Baribaturanye:Abantu babana iwabo barigeze guturana usanga ubucuti bwabo buba bwaratangiriye mu buto bwabo, bityo uko bagenda bakura nubucuti bukaba bwarushaho kwiyongera bikazagera naho bivamo kubana.
Twaganiriye bamwe mu bashakanye bamenyanye muri ubu buryo maze batubwira muri macye uko byatangiye. Umutware yagize ati:cyera i wacu twariduturanye, twari abana bari mu kigero kimyaka icumi, imikino myinshi twakinaga nkabana twigabanyijemo amakipe numvaga ntashobora gukina tutari kumwe, rimwe na rimwe nazanaga amahane ariko we yacishaga macye akambuza gutera amahane, twaje kujya mu mashuri yisumbuye ubwo naringeze mu gihe cy’ubugimbi ntangiye kwiyumva nk’umusore no gushaka gutereta ntawundi mukobwa wanzaga mu mutwe, igihe cyarageze biba ngobwa ko mbi mubwira maze nsanga norosoye uwabyukaga, birakura kugeza twiyemeje kurushinga.”
Bariganye:Kenshi kuntebe yishuri umuntu ahahurira n’ibintu byinci ndetse nabantu benshi batandukanye, ibi harababigiriramo amahirwe bakahakura abafasha.
Aha twavuga:Nkabantu bahurira mu kibuga mu mukino runaka, bashobora kuba bose ari abakinnyi cyangwa umwe ari koce w’undi. Bijya bibaho ko abantu bahurira mu kibuga ariko ni gacye bibaho cyane ko usanga ama ekipe aba agizwe nabasore gusa, andi nayo agizwe nabakobwa gusa.
Ariko twabashije kuganire numwe washakanye nuwo bahuriye ku mupira. Mumagambo macye yagize ati:”Nigaga muri semineri nkuru, nshaka kuzaba padiri, igihe kigeze nza gusanga atariwo muhamagaro wanjye ntangira kubivamo gahoro gahoro, nibwo najyanwaga gutoza ikipe yabana babakobwo bigaga mu mashuri yisumbuye, yari mu kigo cya babikira, bari bafite kapiteni w’umuhanga cyane. Uko iminsi yashiraga niko namukundaga, byabaye aho igihe kitari gito maze ndamwerurira biba nko korosora uwa byukaga, guhera ubwo dutangira urugendo none ubu tubanye neza twabyaye abana 8”
Ibi ushobora kubifata nk’ibintu bisanzwe kumva abahura muri ubu buryo, ariko hari ibyo ushobora kumva bigoye,. Ushobora kutiyumvisha uburyo abantu bashobora kurushinga barahuriye mu kabari kandi rugakomera, ariko noneho birashoboka.Umwe mu bubatse barahuriye mu kabari yagize ai:”twahuriye mu kabari buri wese aje kwigurira, turaganira turahuza,mwaka nimero ya telephone.
Uko iminsi yashiraga narushagaho kumutekerezaho cyane, naje kumusaba ko twakundana arabinyemerera nanjye nishimira ukuntu ngiye no kubana n’umuntu duhuje, tuzajya tujyana gusangira ntakibzo, igihe kigeze namusabye ko twabibwira ababyeyi, abyemera nta gushidikanya, maze urukundo rurakomera.”
Hari henshi ushobora guhurira n’uwo mwarwubakana, gusa haraho bigora kwizera uwo mwahahurira ariko nyamara ntaho utakura umukunzi.
Bityo rero nimba mu nzozi zawe wumva habamo kurushinga, wizuyaza ujya kure ushakisha, hera kuba kuri hafi kuko ari nabo biba byoroshye kuba wamenya imyitwarire ndetse n’ibindi byaranga uwo wifuza.
Basore namwe bakobwa ni ahanyu ngo ushishoze, maze wihitiremo uwo muzarushinga.


text:
Abayisilamu muri Pakistani, bari mu mutwe w’igipolisi, bafashe umugore w’umukristo witwa Aysha Bibi bamushinja kwiba umutu (boss we) yakoreraga mu rugo . Baramukubise, bamuvuna amaboko, hanyuma, banafata n’umuhungu we, Zubair Masih, bamumarana umunsi wose bamukorera iyica-rubozo kugeza ubwo apfuye. Nyuma y’iki gikorwa cya kinyamaswa umurambo bawujugunye imbere y’inzu y’ababyeyi be.
Nk’uko tubikesha ibinyamakuru bitandukanye birimo nka: Christian Headlines na shoebat.com, Uyu mugore uri mu kababaro ko kubura umuhungu we, ni kenshi yasabwe kwihakana Imana ariko atsimbarara ku myizerere ye. Yagize ati: “mfite ibyiringiro mu Mwami wanjye Yesu Kristo. Buri munsi nasabwaga guhinduka umuyisilamu ku gahato. None, mbuze umuhungu wanjye nakundaga cyane, ariko sinshobora kureka Umwami wanjye.” Uyu mugore yakubiswe bikomeye kugira ngo akunde yemere icyaha bamushinjaga atakoze cyo kwiba boss yakoreraga mu rugo, avuga ko nta kizamuca intege kuko azakomeza gukorera Imana kandi ko yizera ko umunsi umwe azongera akabona umuhungu we yakundaga amaso ku yandi.
Nyuma yo kubatsembera akanga kwihakana Imana ye, baramukubise bamugira intere bagira ngo yemere icyaha atakoze bamushinjaga cyo kwiba boss we.
Nyakwigendera ’Zubair Rashid Masih’ umuhungu wa Aysha Bibi. Ibi byose bigaragaza ubuzima abakristo bo mu gihugu cya Pakistani bahuriyeho.
Mu kwezi kwa kabiri dusoje, taliki ya 23, umutwe wa ISIS wateye imidugudu 35 y’abakristo muri Syria, ishimuta ababarirwa hagati ya 263 na 373; barimo abagabo, abagore n’abana. Aba bose n’ubwo bari bazi neza uburyo uyu mutwe ukomeje kwibasira abakristo, ntibabyitayeho kuko batsimbaraye ku myizerere yabo mu gihe bakomezaga gusabwa guhinduka abayisilamu ku gahato mu gihe bari bakiri mu maboko y’uyu mutwe. Raporo zivuga ko bamwe muri bo barekuwe, 15 bakicwa ndetse umubare w’abasigaye bagifashwe bugwate ukaba utaramenyekana.
Mucyumweru gishize, polisi yahagaritse umugabo wari yibereye hanze y’urusengero ruri ku nkombe za Miami, ndetse banarwinjiramo batera ubwoba abari barurimo, basakuza cyane bavuga ngo "Allahu Akbar," bivuga ngo "Imana niyo nkuru". Umwe muribo anavamo abwira abakristo bari muri urwo rusengero ko bagiye kubaca imitwe.
Gusa n’ubwo bimeze gutya ijambo ry’Imana riravuga rigira riti “Umujura ntazanwa n’ikindi keretse kwiba no kwica no kurimbura, ariko jyeweho nazanywe no kugira ngo zibone ubugingo, ndetse ngo zibone bwinshi” (Yohana 10:10).